cyanic-selkie/wikianc huggingface dataset:
སྙན་ངག་ལེའུ་དང་པོ་ཐུན་མོང་མ་ཡིན་པའི་རྒྱན་གྱི་རྣམ་གཞག། བེ་རི་འཇིགས་མེད།
ལྷོ་ཕྱོགས་ཡི་གེ་འཇམ་ཞིང་ཡང༌།། ཤར་པས་རྩུབ་ཅིང་ལྷོ་བའི་ཁྱད།། ཡི་གེ་འཇམ་དང་བརྗོད་པ་ལྷོད།། ཡངས་དང་སྲོག་ཆུང་དོན་གཅིག་ཅིང༌།། དེ་བཞིན་རྩུབ་དང་ལྕི་བ་དང༌།། དམ་དང་སྲོག་ཆེན་རྣམས་ཀྱང་གཅིག། འཕགས་ཡུལ་གསལ་བྱེད་སོ་བཞི་ལས།། ཕོ་ཡིག་ལྔ་དང་མོ་ཡིག་ལྔ།། ཤིན་ཏུ་མོ་ལྔ་མཐའ་གནས་བཞི།། འཇམ་པའི་ཡི་གེ་བཅུ་དགུ་ཡིན།། མ་ནིང་ལྔ་དང་མཐུག་པོ་ལྔ།།། དྲོ་བ་བཞི་དང་མཐའ་ཟད་གཅིག། རྩུབ་པའི་ཡི་གེ་བཅོ་ལྔར་འདོད།། བོད་ཡིག་གསལ་བྱེད་སུམ་ཅུ་ལས།། སྡེ་བ་ལྔ་བ་ཡན་ཆད་ཀྱི།། གཉིས་པ་བཏོན་པས་བཅོ་ལྔ་དང༌།། འ་ཡ་ར་ལ་ཨ་ཡིག་བཅས།། འཇམ་པའི་ཡི་གེ་ཉི་ཤུ་ཡིན།། མ་ནིང་ལྔ་དང་ཞ་ཟ་ཤ།། ས་དང་ཧ་བཅས་བཅུ་བོ་འདི།། རྩུབ་པའི་ཡི་གེ་འདི་ཉིད་ཅེས།། སྔོན་བྱོན་བོད་ཀྱི་མཁས་པས་བཤད།།
ཐུན་མོང་མིན་པའི་རྒྱན་གྱི་རྣམ་གཞག་ལེགས་པར་ཤེས་པ་ལ་ཐོག་མར་ཡི་གེ་འཇམ་རྩུབ་ཀྱི་མཚན་གཞི་དང་རྣམ་གྲངས་ཤེས་པ་སྔོན་དུ་འགྲོ་དགོས་ཏེ། དེ་ཡང་སྤྱི་ལྡོག་ནས་བཤད་ན་ལྷོ་བའི་ཡི་གེ་འཇམ་ཞིང་ཡང་བའི་སྒྲའི་ཉམས་ལ་ཡོན་ཏན་དུ་བརྩི་ཞིང༌། ཤར་བས་དེ་ལས་ལྡོག་སྟེ་རྩུབ་ཅིང་ལྕི་བའི་སྒྲའི་ཉམས་ལ་ཡོན་ཏན་དུ་འཇོག་པ་ཡིན་ལ། འཇམ་པ་ཞེས་པ་འདོན་པའི་ཚེ་བརྗོད་པ་རླུང་ཤུགས་དང་སྒྲ་གདངས་ལྷོད་པའི་ཡི་གེ་རྣམས་ལ་ཟེར་ཞིང༌། འཇམ་པ་དང༌། ལྷོད་པ། ཡང་བ། སྲོག་ཆུང༌། ཡི་གེ་མཆོག་རྣམས་དོན་གཅིག་ཡིན། དེ་བཞིན་རྩུབ་པའི་ཡི་གེ་རྣམས་འདོན་པའི་ཚེ་སྒྲ་གདངས་དམ་པའམ་གྲིམ་པའི་ཡི་གེ་རྣམས་ལ་ཟེར་ཞིང༌། རྩུབ་པ་དང༌། ལྕི་བ། དམ་པ། སྲོག་ཆེན། ཡི་གེ་དམན་པ་རྣམས་མིང་གི་རྣམ་གྲངས་ཡིན། འོ་ན་ཡི་གེ་འཇམ་རྩུབ་ཀྱི་ངོས་འཛིན་གནང་སྟངས་ཇི་ལྟར་ཡིན་ཞེ་ན། ལེགས་སྦྱར་གྱི་ཡི་གེ་ལ།  ཕོ་ཡིག ཀ་ཙ་ཊ་ཏ་ཙ་ལྔ་དང༌། མོ་ཡིག ག་ཛ་ཌ་ད་བ་ལྔ།། ཤིན་ཏུ་མོ་ང་ཉ་ཎ་ན་མ་ལྔ།། མཐའ་གནས་ཡ་ར་ལ་ཝ་བཞི་སྟེ་བཅུ་དགུ་ལ་འཇམ་པའི་ཡི་གེ་དང༌། མ་ནིང་ཁ་ཚ་ཋ་ཐ་ཕ་ལྔ་དང༌། འཐུག་པོ་གྷ་ཛྷ་ཌྷ་དྷ་བྷ་ལྔ་དང༌།  དྲོ་བ་ཤ་ཥ་ས་ཧ་བཞི། མཐའ་ཟད་ཀྵ་སྟེ་བཅོ་ལྔ་ལ་རྩུབ་པའི་ཡི་གེར་འདོད་དོ།། རང་རེའི་སྔོན་བྱོན་མཁས་པ་ཚོས་རྩོམ་འགྲོས་ཀྱི་ཉམས་དང་སྡེབ་སྦྱོར་གྱི་འགྲོས་ལ་བྱང་བའི་ཆེད་དུ་རྒྱ་གར་གྱི་ཡི་གེ་འཇམ་རྩུབ་གྱི་རྣམ་གཞག་ལ་དཔེར་བྱས་ཏེ། གསལ་བྱེད་སུམ་ཅུ་ལ་འཇམ་རྩུབ་གཉིས་སུ་ཕྱེས་ཡོད་དེ། སྡེ་བ་ལྔ་བ་ཡན་ཆད་ཀྱི་མ་ནིང་ལྔ་བཏོན་པའི་ལྷག་མ་ཀ་ག་ང་ཅ་ཇ་ཉ་ཏ་ད་ན་པ་བ་མ་ཙ་ཛ་ཝ་སྟེ་བཅོ་ལྔ་དང་འ་ཡ་ར་ལ་ཨ་ལྔ་བཅས་ཉི་ཤུ་བོ་འཇམ་པའི་ཡི་གེ་དང༌། མ་ནིང་ཁ་ཆ་ཐ་ཕ་ཚ་ལྔ་དང་ཞ་ཟ་ཤ་ས་ཧ་བཅས་བཅུ་བོ་རྩུབ་པའི་ཡི་གེ་ཉིད་དུ་འཇོག་ཅིང༌། ཡང་གོང་གསལ་འཇམ་པའི་ཡི་གེ་དེ་དག་ལ་མགོ་འདོགས་བརྩེགས་མ་བྱུང་ན་རྩུབ་ཡིག་ཏུ་འགྱུར་འགྲོ་བ་ཡིན་ཞེས་སྔོན་བྱོན་བོད་ཀྱི་སྙན་ངག་མཁན་མང་ཆེ་བས་བཤད་ཡོད། ཁམས་འགྲེལ་རྗེས་འབྲངས་དང་བཅས་པས་མིང་གཞིའི་ཡི་གེ་འཇམ་པ་ཡིན་ཕྱིན་ཆད་མགོ་འདོགས་བརྩེགས་གསུམ་གྱི་ཁྱད་པར་ཡོད་མེད་ལ་མ་ལྟོས་པར་འཇམ་པའི་ཡི་གེ་སོར་བཞག་མཛད་པ་དང༌། ཡང་འགའ་ཞིག་གིས་འཇམ་ཡིག་སུམ་བརྩེགས་ཅན་རྣམས་རྩུབ་མོ་བཞག་པ་མ་གཏོགས་ཉིས་བརྩེགས་ཅན་མོ་ཡིག་རང་སོར་བཞག་པའི་ཚུལ་རྣམས་ཀྱང་རང་རང་གི་དཔེར་བརྗོད་ལ་བརྟེན་ནས་ཤེས་དགོས། འདིར་ཤེས་དགོས་པ་ཞིག་ལ་ཡི་གེ་འཇམ་རྩུབ་ཀྱི་ངོས་འཛིན་སྟངས་ནི་འཕགས་ཡུལ་གྱི་ཡི་གེའི་སྦྱོར་བ་དང་སྒོ་བསྟུན་པའམ་དེའི་ལད་ཟློས་ཙམ་ཡིན་གྱི། རང་རེའི་སུམ་རྟགས་ཀྱི་གཞུང་ནས་བཤད་པའི་ཕོ་མོ་མ་ནིང་གི་བརྗོད་པ་དྲག་ཞན་དང་འབྲེལ་བའི་ཡི་གེ་ངོས་འཛིན་སྟངས་གཉིས་གཏན་ནས་མི་འདྲ་བའི་ཚུལ་འདི་ངེས་པར་དུ་ཤེས་དགོས་པ་ཡིན། སྐབས་འདིར་ཡི་གེ་འཇམ་རྩུབ་ཀྱི་ངོས་འཛིན་དང་སུམ་རྟགས་གཞུང་ནས་བཤད་པའི་ཕོ་མོ་མ་ནིང་གི་བཤད་སྟངས་གཉིས་མི་འདྲ་བ་ལ་བརྟེན་ནས། ྋགོང་ས་ལྔ་བ་ཆེན་པོ་དང་སི་ཏུའི་དངོས་སློབ་ཁམས་སྤྲུལ་རིན་པོ་ཆེ་གཉིས་ཀས་མགྲིན་གཅིག་དབྱངས་གཅིག་གིས། སྙན་ངག་གི་སྐབས་སུ་ཡི་གེ་འཇམ་རྩུབ་ཀྱི་ངོས་འཛིན་རྣམས་སུམ་རྟགས་ཀྱི་གཞུང་ནས་བཤད་པ་ལྟར་བྱས་ན་ལེགས་ཚུལ་གསུངས་པ་ནི། རང་རེ་བོད་ལ་མཚོན་ན་རིན་ཐང་གཞལ་དུ་མེད་པའི་ལེགས་བཤད་རྩ་ཆེན་ཞིག་ཡིན་མོད། དེ་ལྟ་ནའང་ཕྱིས་བྱོན་མཁས་པ་རྣམས་ལྟ་ཅི་ྋགོང་ས་ལྔ་པ་ཆེན་པོ་རང་ཉིད་ཀྱིས་ཀྱང་དབྱངས་ཅན་དགྱེས་གླུར་སྔོན་བྱོན་མཁས་པའི་བཞེད་སྲོལ་སོར་བཞག་གནང་བ་ལས། རང་གི་དགོངས་པའི་མཐིལ་ན་ཡོད་པའི་བཞེད་སྲོལ་དེ་དངོས་སུ་ལག་བསྟར་་གནང་མི་འདུག
གསུམ་པ། ཐུན་མོང་མིན་པའི་རྒྱན་གྱི་དབྱེ་བ།
གཉིས་པ། རབ་དྭངས་ཀྱི་ཡོན་ཏན་བཤད་པ།
༡༽ལྷོ་པའི་ལུགས་ཀྱི་རབ་དྭངས་ཀྱི་ཡོན་ཏན་ནི། བརྗོད་བྱ་རྗོད་བྱེད་གཉིས་ཀའི་ཆ།། འཇིག་རྟེན་གྲགས་པ་གཙོར་བྱས་ཏེ།། དོན་གསལ་གོ་སླ་ལྷོ་བའི་ལུགས།། ཞེས་བརྗོད་བྱ་རྗོད་བྱེད་གཉིས་ཀའི་ཆར་འཇིག་རྟེན་གྲགས་ཚད་གཙོ་བོར་བྱས་ཏེ་སྦྱར་བས་དོན་གསལ་ཞིང་གོ་སླ་བའི་རྒྱན་ལ་ལྷོ་ཕྱོགས་པས་རབ་དྭངས་ཀྱི་ཡོན་ཏན་དུ་འདོད་དེ། དཔེར་ན། དྲི་བྲལ་མཐོན་མཐིང་གནམ་གྱི་མཐོངས་ཡངས་པོར།། རྟ་བདུན་ཤུགས་ཀྱིས་འདྲེན་པའི་ཉི་གཞོན་གང༌།། འཆར་བས་མོད་ལ་མུན་པའི་མཚང་བརྟོལ་ཞིང༌།། སྣ་ཚོགས་འདབ་སྟོང་སྦྲང་རྩིའི་ཕོན་པོ་རྒོད།། ནམ་མཁའ་གཡའ་དག་པའི་ངོས་ནས་ཉི་གཞོན་ཤར་མ་ཐག་ཏུ་མུན་པ་གསལ་བ་དང་པདྨ་འདབ་མ་གྲོལ། ཞེས་བརྗོད་བྱ་རྗོད་བྱེད་གཉིས་ཀའི་ཆར་འཇིག་རྟེན་གྲགས་ཚད་གཙོ་བོར་བྱས་ནས་བརྗོད་དོན་གསལ་ཞིང་གོ་སླ་བ་ལྟ་བུ། འདིར་རབ་དྭངས་ཞེས་བརྗོད་པའི་རྒྱུ་མཚན་ནི་དཔེར་ན། ཆུ་རྫིང་ཧ་ཅང་ཆེ་བའི་ནང་བལྟས་པ་ཙམ་གྱིས་གཏིང་གི་རྡེའུ་དཀར་ནག་རྣམས་གསལ་ལེར་མཐོང་ནུས་པ་ལྟར། འདིར་ཡང་ཚིག་དོན་གཉིས་ཀ་འཇིག་རྟེན་ཡོངས་གྲགས་དང་སྦྱར་བས་སླར་གཏན་ཚིགས་སོགས་ཀྱིས་སྒྲུབ་མི་དགོས་པར་ཚིག་དེ་ཐོས་པ་དང་དེའི་དོན་བདེ་བླག་ཏུ་གོ་ནུས་པས་རབ་དྭངས་ཞེས་བཏགས་པ་ཡིན་ནོ།།
༢ ཤར་པའི་ལུགས་ཀྱི་རབ་དྭངས་ཀྱི་ཡོན་ཏན་ནི། སྔོན་དུས་གྲགས་པ་མི་ལྡན་ཡང༌།། ངེས་ཚིག་ཙམ་གྱིས་ངག་སྦྱོར་དེ།། བཤད་དུ་རུང་བའི་དོན་ཅན་ནི།། ཤར་བས་འདོད་པའི་རབ་དྭངས་ཡིན།། ཞེས་བརྗོད་དོན་ཡོངས་སུ་གྲགས་པ་ཞིག་ལ་རྗོད་ཚིག་སྔོན་དུ་འཇིག་རྟེན་གྲགས་པ་དེ་ཙམ་མི་ལྡན་ཡང་ངེས་ཚིག་ཙམ་བཤད་རུང་བའི་ཚིག་སྦྱོར་ཞིག་ལ་འདོད་པ་ཡིན་ཏེ། དཔེར་ན། མི་གཉིད་སད་པའི་འཇུག་ངོགས་ཡངས་པོ་ནས།། རྐང་འགྲོས་དོར་བའི་གསེར་རིའི་གྲངས་ལྡན་རྟས།། ཉེར་འདྲེན་སྒྲ་གཅན་ཟས་ཀྱི་འཛུམ་ཕྲེང་ནི།། དཀར་མིན་འདབ་མ་ཕྱེ་བའི་དཔྱིད་དུ་གསལ།། འདིའི་བརྗོད་གཞི་ནམ་མཁའི་དབྱིངས་ནས་ཉི་འོད་འཕྲོས་ན་པདྨ་རྣམས་ཁ་འབྱེད་པ་དེ་ཡིན་མོད། འཇིག་རྟེན་ན་ཡོངས་སུ་གྲགས་པ་དང་མི་ལྡན་པར་ཚིག་ཤིན་ཏུ་སྒྲིབ་པས་གོ་དཀའ་ཡང༌། ངེས་ཚིག་ཙམ་བཤད་དུ་རུང་བ་ལ་བརྟེན་པ་ལྟ་བུ། འདིར་རྗོད་བྱེད་ཀྱི་ཚིག་དེ་ཙམ་གྲགས་པ་མི་ལྡན་པས་ཤིན་ཏུ་མི་གསལ་ན་ཅིའི་ཕྱིར་རབ་དྭངས་ཀྱི་ཡོན་ཏན་དུ་འཇོག་ཅེ་ན། རྗོད་བྱེད་ངེས་ཚིག་ཙམ་ལ་ལྟོས་དགོས་པས་མི་གསལ་ན་ཡང༌། བརྗོད་དོན་བརྟག་ཅིང་ཞིབ་ཏུ་བཙལ་བ་ན་བརྗོད་བྱ་ཤིན་ཏུ་གསལ་བའམ་ཇེ་དྭངས་སུ་འགྲོ་བས་དེ་སྐད་དུ་འདོགས་པ་ཡིན་ནོ།།
དྲུག་པ། དོན་གསལ་བའི་ཡོན་ཏན་བཤད་པ། ༡༽ ཤར་ལྷོ་ཐུན་མོང་དུ་འདོད་པའི་དོན་གསལ་བའི་ཡོན་ཏན། བརྗོད་དོན་བརྟག་པ་མི་དགོས་པར། ། ཐོས་པ་ཙམ་གྱིས་དོན་གསལ་བ། ། ལྷོ་ཤར་གཉིས་ཀས་དོན་གསལ་འདོད། ། བརྗོད་དོན་བརྟག་པ་མི་དགོས་པར་རྗོད་བྱེད་ཀྱི་ཚིག་ཐོས་པ་ཙམ་གྱིས་བརྗོད་དོན་གསལ་བར་གོ་ནུས་པའི་རྒྱན་ལ་ཤར་ལྷོ་ཐུན་མོང་གི་དོན་གསལ་བའི་ཡོན་ཏན་ནོ། །དཔེར་ན། སྐལ་ལྡན་ཤིང་རྟའི་ལས་སྒྲིབ་སྦྱངས་སླད་དུ། ། དབང་ཕྱུག་རལ་བའི་ཀློང་ནས་ཏི་སེ་ལ། ། ལྷུང་ནས་ཁ་འབབ་རྣམ་བཞི་བྱུང་བའི་ཚུལ། ། གངྒཱ་མཛའ་མོའི་རྟོགས་བརྗོད་རྣ་བར་སྙན། ། འཇིག་རྟེན་ན་ཁ་འབབ་རྣམ་བཞི་བྱུང་བའི་ཚུལ་སྐལ་ལྡན་ཤིང་རྟའི་ལས་སྒྲིབ་སྦྱངས་པའི་ཆེད་དུ་དབང་ཕྱུག་རལ་བའི་ཀློང་ནས་ཏི་སེ་གངས་རི་ལ་ལྷུང་བ་ཡིན་ཞེས་གངྒཱའི་གཏམ་རྒྱུད་དུ་འཁོད་ཡོད། ཅེས་པའི་ཚིག་སྦྱོར་འདི་ཐོས་པ་ཙམ་གྱིས་ཁ་འབབ་རྣམ་བཞིའི་འབྱུང་ཁུངས་དང་བྱུང་ཚུལ་རྣམས་སླར་མ་བརྟག་ཀྱང་གོ་ནུས་པ་ལྟ་བུ། ༢༽ ཤར་ཕྱོགས་པ་འགའ་ཞིག་གིས་འདོད་པའི་དོན་གསལ་བའི་ཡོན་ཏན། བརྗོད་དོན་སླར་ཡང་མ་བརྟག་པར། ། ཇི་བཞིན་གོ་བར་མི་ནུས་པ། ། ཤར་པ་འགའ་ཡི་དོན་གསལ་འདོད། ། བརྗོད་དོན་དེ་ཉིད་སླར་ཡང་བརྟགས་ཤིང་མ་དཔྱད་པར་ཇི་ལྟ་བ་བཞིན་གོ་མི་ནུས་པའི་ཚིག་སྦྱོར་ལ་ཤར་ཕྱོགས་པ་འགའ་ཞིག་གིས་འདོད་པའི་དོན་གསལ་བའི་ཡོན་ཏན་ཟེར། དཔེར་ན། ཉི་མའི་ཁྱིམ་གྱི་གྲངས་ལྡན་འདྲེན་བྱེད་དག ། བྱུང་བའི་འཇིག་རྟེན་མེས་པོ་ཚངས་ཆེན་གྱི། ། སྟེང་གདོང་དཔལ་མགྲིན་ཁྲོས་པའི་སོར་མོ་ཡིས། ། དུམ་བུར་གཏུབས་འདི་དགེ་བ་ཡིན་ནམ་ཅི། ། མིག་བཅུ་གཉིས་ཡོད་པའི་ལྷ་ཚངས་པའི་སྟེང་གདོང་དབང་ཕྱུག་གི་སོར་མོས་གཏུབས་སོ། །ཞེས་པའི་ཚིག་སྦྱོར་འདི་ཐོས་པ་ཙམ་གྱིས་བརྗོད་དོན་ཇི་ལྟ་བ་བཞིན་རྟོགས་པར་མི་ནུས་པར། །ད་དུང་ཚངས་པ་ལ་མིག་བཅུ་གཉིས་བྱུང་ཚུལ་དང་། དབང་ཕྱུག་ཁྲོས་ནས་ཚངས་པའི་སྟེང་གདོང་བཅད་པའི་རྒྱུ་མཚན་རྣམས་བརྟགས་ཤིང་དཔྱད་ན་མ་གཏོགས་ཇི་ལྟ་བ་བཞིན་གོ་མི་ནུས་པ་ལྟ་བུ།
བདུན་པ། རྒྱ་ཆེ་བའི་ཡོན་ཏན་བཤད་པ། ༡༽ ལྷོ་ལུགས་ཀྱི་རྒྱ་ཆེ་བའི་ཡོན་ཏན། གང་ཞིག་བརྗོད་པའི་ཤུགས་ཉིད་ལས། ། བརྗོད་དོན་གཞན་ལས་ཁྱད་འཕགས་བསྟན། ། ལྷོ་ལུགས་རྒྱ་ཆེའི་ཡོན་ཏན་ནོ། ། གང་ཞིག་དངོས་སུ་བརྗོད་པའི་ཤུགས་ལ་བརྗོད་འདོད་དོན་གྱི་དངོས་པོ་གང་ཞིག་བཟུང་བ་དེ་ཉིད་གཞན་ལས་ཁྱད་དུ་འཕགས་པའི་ཡོན་ཏན་དང་ལྡན་པར་གོ་ནུས་པའི་རྒྱན། ལྷོ་པའི་ལུགས་ཀྱི་རྒྱ་ཆེ་བའི་ཡོན་ཏན་ཡིན་ནོ། །དཔེར་ན། ནོར་གླིང་ཞིབ་འཇུག་ཡངས་པའི་ལྡིང་ཁང་ནས། ། ཆོས་རིག་ལོ་རྒྱུས་སྒྲུང་དང་སྙན་ཚིག་གི ། རྩོམ་རིག་སྒྱུ་འཕྲུལ་དགའ་སྟོན་འདི་མཐོང་ཚེ། ། བསྟི་གནས་གཞན་ལ་སྨོན་པའི་རེ་བ་ལྷོད། ། ནོར་གླིང་བོད་ཀྱི་རིག་གཞུང་ཞིབ་འཇུག་ལྟེ་གནས་དེ་ལས་ཆོས་དང་རིག་གཞུང་། སྒྲུང་དང་སྙན་ཚིག་སོགས་ཀྱིས་མཚོན་པའི་རྩོམ་རིག་གི་དཔེ་དེབ་ཚད་ལྡན་དུ་མ་གསར་དུ་སྐྲུན་པ་འདི་དག་མཐོང་པའི་ཚེ། ཞིབ་འཇུག་དང་རྩོམ་རིག་ཁང་གཞན་ལ་སྨོན་པའི་རེ་བ་ལྷོད་སོང་། ཞེས་པ་འདིས་བསྟི་གནས་གཞན་ལ་རེ་བའི་གོ་སྐབས་ལྷོད་པའི་ཤུགས་སམ་རྒྱུ་མཚན་ལ་བལྟོས་ནས་བརྗོད་གཞི་ནོར་གླིང་ཞིབ་འཇུག་ཁང་འདི་ཉིད་གཞན་ལས་ཁྱད་པར་དུ་འཕགས་པའི་ཡོན་ཏན་དང་ལྡན་པ་གོ་ནུས་པ་ལྟ་བུ། ༢༽ ཤར་པས་འདོད་པའི་རྒྱ་ཆེ་བའི་ཡོན་ཏན། ཁྱད་ཆོས་འགའ་ཞིག་བརྗོད་པ་ལས། ། ཁྱད་གཞི་བསྟོད་པ་གོ་ནུས་པ། ། ཤར་པས་རྒྱ་ཆེའི་ཡོན་ཏན་འདོད། ། བརྗོད་གཞི་དེའི་ཁྱད་པར་གྱི་ཆོས་འགའ་ཞིག་དངོས་སུ་བརྗོད་པའི་ཤུགས་ལས་ཁྱད་པར་གྱི་གཞི་དེའི་ཡོན་ཏན་རྣམས་གོ་ནུས་པ་ལ་ཤར་པས་རྒྱ་ཆེ་ཡོན་ཏན་དུ་འདོད། དཔེར་ན། བསམ་བཞིན་ལྟེ་ཁྲག་ཙོང་ཁའི་ཡུལ་དུ་འཕོས། ། དབུས་འགྱུར་ཞིང་ནས་མཁས་པའི་ཕ་མཐར་སོན། ། ལི་ཁྲིའི་མཚོན་གྱིས་ས་ཆེན་བརླན་བྱས་ཏེ། ། མི་མངོན་དགའ་ལྡན་དག་པའི་ཞིང་སར་བསྙེགས། ། སྔོན་གྱི་ཐུགས་བསྐྱེད་རླབས་པོ་ཆེའི་མཐུ་ལས་བསམ་བཞིན་དུ་མདོ་སྨད་ཙོང་ཁའི་ཡུལ་དུ་འཁྲུངས་ཤིང་། དབུས་འགྱུར་ཆོས་ཀྱི་ཞིང་སར་སློབ་གཉེར་ལ་ཕེབས་ཏེ་མཁས་པ་ཀུན་གྱི་ཡང་རྩེར་སོན་པ་དང་། གདུལ་བྱའི་སྤྱོད་པ་ཚུལ་བཞིན་སྐྱོང་བའི་མཉམ་མེད་དགེ་ལྡན་ལུགས་བཟང་འཛིན་པ། ངུར་སྨྲིག་གི་རྒྱལ་མཚན་འཆང་བའི་རབ་བྱུང་གི་འདུས་སྡེ་ས་ཆེན་ཡོངས་སུ་ཁྱབ་པར་བྱས་ཏེ། དགའ་ལྡན་དག་པའི་ཞིང་དུ་ཞི་བར་གཤེགས་སོ། །ཞེས་རྗེ་ཙོང་ཁ་པ་ཆེན་པོའི་ཁྱད་ཆོས་འགའ་ཞིག་བརྗོད་པའི་ཤུགས་ལས་ཁྱད་གཞི་རྗེ་བླ་མ་ཉིད་ལ་རྒྱ་ཆེ་བར་བསྟོད་པ་གོ་ནུས་པ་ལྟ་བུ། འདིའི་ཐད་ཀྱི་མེ་ལོང་མའི་རྩ་བར། རོལ་བའི་ཆུ་སྐྱེས་རྩེ་དགའི་མཚོ། ། གསེར་གྱི་རྒྱན་ལ་སོགས་པ་བཞིན། ། ཞེས་པ་དཔང་ཊིཀ་སོགས་བོད་འགྲེལ་རྣམས་སུ་རྒྱན་འདིའི་དཔེར་བརྗོད་དུ་བཀྲལ་བ་ལ། འབྲུག་སྤྲུལ་གྱིས་དེ་ནི་དཔེར་བརྗོད་བསྟན་པ་མིན་པ། རྒྱན་འདིར་རོལ་བའི་ཆུ་སྐྱེས་དང་། །རྩེ་དགའ་མཚོ། གསེར་གྱི་རྒྱན། སོགས་ཁུངས་ནས་བཏོན་པའི། ནོར་བུའི་སྐ་རགས། མེ་ཏོག་གི་ལྗོན་ཤིང་། བིབྷམཎྜལ། ལེ་ཁ་ཨངྒ་ན་སྟེ་སེན་མོའི་ཚོན་རྩིའམ་ཤ་མདངས་མཛེས་ཆོས་སུ་བསྒྱུར་བའི་རྩི་རྣམས་བརྗོད་གཞིར་བཀོལ་ཆོག་པ་ཙམ་བསྟན་པར་རཏྣ་ཤྲཱིའི་རྒྱ་འགྲེལ་ལ་ཁོངས་གཏུགས་ནས་བཤད་ཅིང་། གལ་ཏེ་དཔེར་བརྗོད་བྱེད་ན་གོང་གསལ་བརྗོད་གཞི་གང་ཡང་རུང་བ་ཞིག་གི་ཁྱད་ཆོས་བརྗོད་པའི་ཤུགས་ལས་ཆོས་ཅན་དེ་ཁྱད་འཕགས་སུ་ནུས་པས་དེས་ཆོག་པར་འདོད་དེ། ཤིན་ཏུ་འང་ཐུགས་མད་དོ། །གུང་ཐང་བདེ་བློས། རྒྱན་འདིར་དངོས་སུ་བསྟན་པའི་རྒྱ་ཆེའི་རྒྱན་དང་། ལྷོ་པས་འདོད་པའི་རྒྱ་ཆེ་བའི་ཤུགས་ཀྱིས་གོ་བའི་རྒྱ་ཆེ་བ་ཞེས་པའི་ཐ་སྙད་སྦྱར་པ་ནི་དོན་ལ་བསམ་ན་ཧ་ཅང་འདྲ་ཆགས་པར་སྣང་མོད། འོན་ཏེ་ཐ་སྙད་འདིའི་རྒྱུན་སྲོལ་འཛིན་མཁན་ནི་ད་ལྟའི་བར་སུ་ཡང་བྱུང་བ་མ་མཐོང་ངོ་། །
ཐུན་མོང་མིན་པའི་རྒྱན་གྱི་མཇུག་བསྡུ་བ། སྙན་ངག་མེ་ལོང་ལས།བུར་ཤིང་འོ་མ་ལ་སོགས་ཀྱི། །མངར་བ་ཉིད་ཀྱི་ཁྱད་པར་ཆེ། །དེ་ལྟ་མོད་ཀྱི་དེ་བརྗོད་པར། །དབྱངས་ཅན་མས་ཀྱང་ནུས་མ་ཡིན། །ཞེས་གོང་དུ་བཤད་པའི་རྒྱན་བཅུ་པོ་དེ་དག་ནི། ལྷོ་ཤར་གཉིས་ཀྱི་ཐུན་མོང་མིན་པའི་རྒྱན་གྱི་གནད་རྣམས་ཅུང་ཟད་བཤད་པ་ཡིན་གྱི། ནང་གསེས་ཀྱི་དབྱེ་བ་ཕྲ་མོ་རྣམས་ནི་ཞིབ་པར་བརྗོད་པར་མི་ནུས་ཏེ། དཔེར་ན། བུར་ཤིང་དང་། འོ་མ། ཀ་ར། སྦྲང་རྩི། བུ་རམ་ལ་སོགས་པ་སྤྱི་ཁྱབ་ནས་མངར་བའི་རོ་ཡིན་པར་མཚུངས་ཀྱང་། ནང་གསེས་མངར་ལུགས་མངར་སྟངས་ཀྱི་ཁྱད་པར་མི་འདྲ་བ་ལྟར། འདིར་ཡང་སྙན་ངག་མཁན་སོ་སོའི་རྣམ་དཔྱོད་དང་བློ་གྲོས་ཀྱི་རྩལ་ལས་རྣམ་རྟོག་གི་རྒྱུ་བ་མཐའ་ཡས་པ་འབྱུང་ཞིང་། དེས་ཀུན་ནས་སློང་པའི་སྙན་ཚིག་གི་དབྱེ་བ་ཡང་མུ་མཐའ་མེད་པས། དེ་དག་གི་ཚུལ་ལུགས་མ་འདྲེས་པ་དང་མཐའ་དག་པ་ནི་གཞན་ལྟ་ཅི། དབྱངས་ཅན་མས་ཀྱང་བརྗོད་པར་མི་ནུས་སོ། །ཞེས་སྐྱེས་བུའི་བློ་གྲོས་རྩལ་དང་རྣམ་རྟོག་གི་འཆར་སྒོ། དེ་ལ་བརྟེན་པའི་ཉམས་དང་འགྱུར་གྱི་ཁྱད་པར་དང་རྣམ་གྲངས་མཐའ་ཡས་པས་རང་ཉིད་ཀྱི་བློ་གྲོས་དང་བརྩོན་པས་འདང་ན་མེ་ལོང་མའི་རྩོམ་འགྲོས་ཀྱིས་མི་འདང་བ་མེད་པ་ཡང་འདིས་གསལ་བར་བསྟན་པས། དེས་ན། རང་ཉིད་ཕྱོགས་འདི་ལ་སྦྱང་པ་ཉིན་གཅིག་བྱེད་མ་མྱོང་པ་དང་། བྱས་ཀྱང་དུས་ཡུན་ཐུང་བའམ་རྣམ་དཔྱོད་དང་བརྩོན་འགྲུས་མེད་པ་སོགས་ཀྱིས་མེ་ལོང་མའི་སྒྱུ་རྩལ་གྱི་བྲོ་བ་མ་མྱོང་པར། ཨ་གསར་གྱིས་གཡམ་རྒྱུག་བྱེད་མཁན་གཞོན་སྐྱེས་ཆོ་མེད་འགའ་ཞིག་ལ་མེ་ལོང་མའི་རང་ལུས་ཀྱི་གཞུང་ཚིག་འདིས་གསལ་འདེབས་བྱེད་པའང་ཡིན་ནོ། ། སྨྲས་པ། 	རིགས་ཞེན་སྙིང་ལ་ཉར་བའི་སྙིང་ནད་ཀྱིས། ། སྙིང་གི་ཁྲག་མཚོ་གྱེན་དུ་འཕྱུར་ན་ཡང་། ། ཌོ་ལོས་སྨན་བཅོས་བྱས་པ་མི་ཕན་པས། ། རང་གི་ནུས་པའི་སྨན་བཅོས་འདི་ཙམ་ཟད། ། ཀྱེ་མ་སྔོན་བྱོན་ས་ཐོབ་ལོ་པཎ་རྣམས། ། བསམ་བཞིན་སྐྱེ་བ་ལེན་པའི་མཐུ་ཡོད་ན། ། གངས་ལྗོངས་རིག་པའི་མུན་པ་སེལ་བའི་སླད། ། གཟིགས་པ་དུས་ལས་གཡོལ་བ་མེད་པར་མཁྱེན། ། སྤྱི་ལོ ༡༩༩༨ ཟླ་བ ༡༠ པར་མོན་གྷོ་འབྲས་སྤུངས་རང་ཤག་ཏུ་བྲིས།
ཟླ་༢ཚེས་༡ཉིན་
ཟླ་༢ཚེས་༡ཉིན་ནི་སྤྱི་ལོའི་ལོ་གཅིག་གི་ནང་གི་ཉི་མ་༣༢པ་ཡིན། ལོ་མཇུག་ལ་ད་དུང་ཉིན་༣༣༣ཡོད།
རི་བོ་ཨ་ཝུན་ཏི་ཉི།
རི་བོ་ཨ་ཝུན་ཏི་ཉི་
ཡོ་གའི་སྒོམ་སྒྲུབ་ཉམས་ལེན་སློབ་གྲྭ།
ཡོ་གའི་སྒོམ་སྒྲུབ་ཉམས་ལེན་སློབ་གྲྭ་ནི་ནང་ཆོས་ཀྱི་ངོས་ནས་བཤད་ན་གལ་ཆེའི་སློབ་གྲྭ་ཞིག་ཡིན།
རྡོ་བཟོ་བ།
རྡོ་བཟོ་བ་ནི་ལས་རིགས་གཅིག་རེད།
རི་བོ་ཁ་ཨའེ་ལི་ཨན།
རི་བོ་ཁ་ཨའེ་ལི་ཨན་
ཆགས་སྦྱོར་གྱི་མཁོ་ཆས།
ཆགས་སྦྱོར་གྱི་མཁོ་ཆས་
རྩིས་པ།
རྩིས་པ་ནི་ལས་རིགས་གཅིག་རེད།
ཟླ་༢ཚེས་༢ཉིན་
ཟླ་༢ཚེས་༢ཉིན་ནི་སྤྱི་ལོའི་ལོ་གཅིག་གི་ནང་གི་ཉི་མ་༣༣པ་ཡིན། ལོ་མཇུག་ལ་ད་དུང་ཉིན་༣༣༢ཡོད།
རི་བོ་ཨའེ་སི་ཁུའེ་ལི་ཉི།
རི་བོ་ཨའེ་སི་ཁུའེ་ལི་ཉི་
དགའ་ལྡན་ཁྲི་ཐོག་དོན་བདུན་པ་ཁྲི་ཆེན་ཚུལ་ཁྲིམས་དར་རྒྱས་
དགའ་ལྡན་ཁྲི་ཐོག་དོན་བདུན་པ་ཁྲི་ཆེན་ཚུལ་ཁྲིམས་དར་རྒྱས་ནི། སྤོམ་འབོར་གྱི་ས་ཁུལ་དུ་འཁྲུངས། གདན་ས་གང་དུ་ཆོས་ཞུགས་མཛད་མིན་དང༌། འཁྲུངས་ལོ་མ་རསྙེད། རབ་བྱུང་བཅུ་བཞི་པའི་ས་ལུག་༡༨༥༩ ལོར་དགའ་ལྡན་གྱི་ཁྲིར་ཕེབས་ནས་ལོ་ངོ་གསུམ་སོང་མཚམས་སུ་སྐུ་གཤེགས། རྣམ་ཐར་ཟུར་འཁོད་རིགས་མེད།
འདོད་ཕྱོགས་ཀྱི་ཚོང་ཁང་།
འདོད་ཕྱོགས་ཀྱི་ཚོང་ཁང་ཞེས་པ་ནི་ཆགས་སྦྱོར་གྱི་མཁོ་ཆས་སམ་སྲུང་ཤུབས་སོགས་མཁོ་སྤྲོད་མཁན་གྱི་ཚོང་ཁང་ལ་ཟེར།
༡༨༧༧ལོ།
༡༨༧༧ལོ་ནི་ཀེ་ལུའོ་ཀེ་ལི་ཡའི་ལོ་ཐོའི་ནང་བཀོལ་སྤྱོད་བྱས་པའི་ལོ་ཞིག་ཡིན།
དམག་མི།
དམག་མི་ནི་ལས་རིགས་གཅིག་རེད།
ཕྱི་ཕྱོགས་དྲ་མཐུད།
Militaire
༩༥ (གྲངས་ཀ།)
༩༥ནི་རང་བྱུང་གི་གྲངས་ཞིག་སྟེ་༩༤པའི་རྗེས་མ་དང་༩༦པའི་སྔོན་དུ་ཡིན།
བཙན་གཡེམ།
བཙན་གཡེམ་ཞེས་པ་ནི་མི་གཞན་ལ་གནོད་སེམས་བཅངས་ནས་བཙན་ཤེད་དམ་ཞེད་སྣང་སྐུལ་ནས་མི་གཞན་དེ་མོས་མཐུན་མེད་པའི་འོག་ཆགས་སྦྱོར་བྱེད་པར་ཟེར།
རི་བོ་ཝེ་སྨི་ན་ཨེར།
རི་བོ་ཝེ་སྨི་ན་ཨེར་
ཟླ་༢ཚེས་༤ཉིན་
ཟླ་༢ཚེས་༤ཉིན་ནི་སྤྱི་ལོའི་ལོ་གཅིག་གི་ནང་གི་ཉི་མ་༣༥པ་ཡིན། ལོ་མཇུག་ལ་ད་དུང་ཉིན་༣༣༠ཡོད།
བྷེ་སེལ་གྷོལ་ཌི།
བྷེ་སེལ་གྷོལ་ཌི་ནི་(༡༨༨༣-༡༩༥༦)ཁོང་ནི་དབྱིན་ཇི་མཉམ་འབྲེལ་ཡི་ཆབ་སྲིད་མཁས་ཅན་ཞིག་རེད།
སྒར་རྗེ་སྤྲུལ་སྐུ།
སྒར་རྗེ་སྤྲུལ་སྐུ་ཞེས་པ་གོ་སྟེང་དགོན་ལ་བཞུགས་པའི་སྒར་རྗེ་སྤྲུལ་སྐུ་དང་སྤར་མཁན་སྤྲུལ་སྐུ་སྟེ་གོ་དགོན་སྐྱབས་རྗེ་རྣམ་གཉིས་ཞེས་པའི་ཡ་གྱལ་ཏེ། སྔ་འགྱུར་རྙིང་མའི་སྤྲུལ་སྐུ་སྐུ་རབས་རིམ་པར་བྱོན་པ་ཞིག་གི་མཚན་རེད།
རོང་བན། ༡༣:༠༡, ༢ ཟླ་བདུན་པ། ༢༠༡༡ (UTC)
ཟླ་༢ཚེས་༥ཉིན་
ཟླ་༢ཚེས་༥ཉིན་ནི་སྤྱི་ལོའི་ལོ་གཅིག་གི་ནང་གི་ཉི་མ་༣༦པ་ཡིན། ལོ་མཇུག་ལ་ད་དུང་ཉིན་༣༢༩ཡོད།
སྤར་མཁན་སྤྲུལ་སྐུ།
སྤར་མཁན་སྤྲུལ་སྐུ་ཞེས་པ་གོ་དགོན་༼ གོ་སྟེང་དགོན།༽ ལ་བཞུགས་པའི་སྒར་རྗེ་སྤྲུལ་སྐུ་དང་སྤར་མཁན་སྤྲུལ་སྐུ་སྟེ་གོ་དགོན་སྐྱབས་རྗེ་རྣམ་གཉིས་ཞེས་པའི་ཡ་གྱལ་ཏེ། སྔ་འགྱུར་རྙིང་མའི་སྤྲུལ་སྐུ་སྐུ་རབས་རིམ་པར་བྱོན་པ་ཞིག་གི་མཚན་རེད།
ཕ་ཁྲི་རི་ཟེ་ལི་མིན་བ།
ཕ་ཁྲི་རི་ཟེ་ལི་མིན་བ་ནི་(༡༩༢༥-༡༩༦༡)ཁོང་ནི་ཀོང་གོ་མི་དམངས་དམངས་གཙོ་ཡི་ཆབ་སྲིད་མཁས་ཅན་ཞིག་རེད།
རི་བོ་ཁུའེ་ལི་ན་ཨེར།
རི་བོ་ཁུའེ་ལི་ན་ཨེར་
ཨཱལ་གྷོར།
ཨཱལ་གྷོར་ནི་ཁོང་ནི་ཨ་མེ་རི་ཁ་རྒྱལ་ཕྲན་མཉམ་འབྲེལ་རྒྱལ་ཁབ་ཡི་ཆབ་སྲིད་མཁས་ཅན་ཞིག་རེད།
ཉུལ་ཞིབ་པ།
ཉུལ་ཞིབ་པ་ནི་ལས་རིགས་གཅིག་རེད།
ཐའེ་པོ་ཆུ་བོ།
ཐའེ་པོ་ཆུ་བོ་
ཇི་མི་ཀར་ཀྲར།
ཇི་མི་ཀར་ཀྲར་ནི་ཁོང་ནི་ཨ་མེ་རི་ཁ་རྒྱལ་ཕྲན་མཉམ་འབྲེལ་རྒྱལ་ཁབ་ཡི་ཆབ་སྲིད་མཁས་ཅན་ཞིག་རེད།
༩༧ (གྲངས་ཀ།)
༩༧ནི་རང་བྱུང་གི་གྲངས་ཞིག་སྟེ་༩༦པའི་རྗེས་མ་དང་༩༨པའི་སྔོན་དུ་ཡིན།
སེ་ཏེའི་ཧྥུ་འོ་པོ་སེ།
སེ་ཏའེ་ལྦན་ཕོའོ་(སེ་ཏེའི་ཧྥུ་)ཆོའོ་པོ་སེ་(དབྱིན་ཇིའི་སྐད།: Steven Paul "Steve" Jobs)ནི་༡༩༥༥ལོའི་ཟླ་བ་༢པའི་ཚེས་༢༤ཉིན་སྐུ་འཁྲུངས་པ་དང་༢༠༡༡ལོའི་ཟླ་བ་༡༠པའི་ཚེས་༥ཉིན་སྐུ་གཤེགས་པ་རེད། ཁོང་ནི་གློག་ཀླད་གྱི་ཁེ་ལས་མཁས་ཅན་ཞིག་དང་Apple Inc.གྱི་གསར་གཏོད་པ་དང་ཚོང་གཉེར་གྱི་འགོ་གཙོ་རེད།
ཨང་སན་སུའུ་ཁེའི།
ཨང་སན་སུའུ་ཁེའི་ནི་འབར་མ་ཡི་བུད་མེད་ཆབ་སྲིད་མཁས་ཅན་ཞིག་རེད། ཁོ་མོར་སྤྱི་ལོ་༡༩༩༡ལོར་ནོའོ་བྷེལ་བྱ་དགའ་རག་པ་རེད།
རྔོན་པ།
རྔོན་པ་ནི་ལས་རིགས་གཅིག་རེད།
ཟླ་༢ཚེས་༦ཉིན་
ཟླ་༢ཚེས་༦ཉིན་ནི་སྤྱི་ལོའི་ལོ་གཅིག་གི་ནང་གི་ཉི་མ་༣༧པ་ཡིན། ལོ་མཇུག་ལ་ད་དུང་ཉིན་༣༢༨ཡོད།
ནེལ་སོན་མཱན་ཌེ་ལ།
julesནི་ཁོང་ནི་ལྷོ་ཨ་ཧྥེ་རི་ཁ་ཡི་ཆབ་སྲིད་མཁས་ཅན་ཞིག་རེད།
ཉ་པ།
ཉ་པ་ནི་ལས་རིགས་གཅིག་རེད།
ཤི་རིན་ཨེ་བྷ་ཌི།
ཤི་རིན་ཨེ་བྷ་ཌི་ནི་ཡི་ལང་ཡི་བུད་མེད་ཆབ་སྲིད་མཁས་ཅན་ཞིག་རེད། ཁོ་མོར་སྤྱི་ལོ་༢༠༠༣ལོར་ནོའོ་བྷེལ་བྱ་དགའ་རག་པ་རེད།
ཡ་ཀ་རི།
ཡ་ཀ་རི་(ཧྥ་རན་སིའི་སྐད།: Yakari)ནི་སུད་སིའི་རྩོམ་པ་པོ་ཇོའོ་པོ་ཡིས་ཧྥ་རན་སིའི་སྐད་ཡིག་གི་ཐོག་ནས་འབྲིས་པའི་རི་མོའི་སྒྲུབ་དེབ་ཞིག
པད་མ་ཚེ་བརྟན།
པདྨ་ཚེ་བརྟན།
དེ་ཡང་འཁྲབ་ཁྲིད་པ་དང་རྩོམ་པ་པོ་གྲགས་ཅན་པདྨ་ཚེ་བརྟན་ནི་1969ལོར་མཚོ་སྔོན་ཁྲི་ཀ་ནས་སྐྱེས་ཤིང་། ནུབ་བྱང་མི་རིགས་སློབ་ཆེན་དང་པེ་ཅིང་གློག་བརྙན་སློབ་གླིང་དུ་སློབ་གཉེར་མཛད་ནས་ད་བར་རྒྱ་བོད་སྐད་གཉིས་ཀྱི་རྩོམ་རིག་བརྩམས་ཆོས་བཞི་བཅུ་ལྷག་བོད་ལྗོངས་ཞིབ་འཇུག་སོགས་དུས་དེབ་ཏུ་བཀོད་མྱངས། ལྷག་པར་དུ་ངེད་ཅག་གིས་གསལ་ཐག་ཆོད་པ་ཞིག་ནི། ཁོང་རང་འཛམ་གླིང་གི་གློག་བརྙན་གར་སྟེགས་ཁྲོད་འོད་དུ་འཚེར་བའི་བོད་ཀྱི་ཐོ་རེངས་སྐར་ཆེན་དེ་ཡིན།
2002ལོ་ནས་དངོས་སུ་གློག་བརྙན་འཁྲབ་ཁྲིད་པའི་ལས་ལ་ཞུགས་ཤིང་། སྔ་རྗེས་སུ་《རྩྭ་ཐང་།》དང་《ཁྱི་རྒན།》 《ལྷིང་འཇགས་ཀྱི་མ་ཎི་རྡོ་འབུམ།》 《ཐར་ལོ།》སོགས་ཕུལ་བྱུང་གི་གློག་བརྙན་དུ་མ་འཁྲབ་ཁྲིད་བྱས་ཏེ་རྒྱ་ཆེ་བའི་གཟིགས་མོ་བ་རྣམས་ཀྱི་སྤྱན་ལམ་དུ་ཕུལ། དེ་ལས་ལྷིང་འཇགས་ཀྱི་མ་ཎི་རྡོ་འབུམ་ཞེས་པ་ནི་བོད་ཀྱི་དེང་རབས་དངོས་ཡོད་འཚོ་བ་མཚོན་པའི་གཏམ་རྒྱུད་གློག་བརྙན་ཐོག་མ་ཡིན། ཁོང་གི་གློག་བརྙན་ཁྲོད་མི་སྣ་གཙོ་བོར་བཟུང་ནས་གཏམ་རྒྱུད་ག་གེ་མོ་ཤར་མར་ཕབ་ཡོད་ལ། དུས་རབས་ཉེར་གཅིག་པའི་བོད་མིའི་སེམས་ཁོང་གི་འཕོ་འགྱུར། དངོས་ཡོད་འཚོ་བ་དང་ཆོས་ལུགས་མི་སྣ་ཞིག་གི་བསམ་བློའི་འགལ་འདུ། བོད་མི་རིགས་དང་རང་བྱུང་ཁོར་ཡུག་བར་གྱི་བརྩེ་སེམས། བོད་མི་རིགས་ཀྱིས་འཆམ་མཐུན་སྤྱི་ཚོགས་ལ་བཟུང་བའི་བསམ་བློའི་ངོས་འཛིན། བོད་མི་རིགས་ཀྱིས་སྐྱེ་བ་སྔ་ཕྱི་དང་འཆི་བ་མི་རྟག་པ་ལ་བཅངས་པའི་སེམས་བསྐྱེད། བོད་མིའི་སེམས་ཁོང་གི་མཛེས་པ་དང་མི་གཤིས་ཀྱི་རིན་ཐང་། འགྲིམ་འགྲུལ་དང་བརྡ་འཕྲིན་གྱི་བཀག་རྒྱ་ལས་ཐར་འདོད་ཀྱི་སེམས་ཤུགས། སྲོལ་རྒྱུན་གྱི་རིག་གནས་དང་མཁྲེགས་འཛིན་གྱི་ལྟ་བ་ལས་རྙེད་པའི་ངེས་ཤེས་གཙང་མ། དེང་རབས་རིག་གནས་ཀྱི་སྒུལ་ཤུགས་ལས་ཐོན་པའི་ཚུར་ལེན་རིང་ལུགས་ཀྱི་སྤོབས་སེམས། ལྷིང་འཇགས་དང་ལྷིང་འཇགས་མ་ཡིན་པའི་བསམ་བློའི་ཐོད་བརྒལ། སྤྱི་ཚོགས་གསར་པ་དང་ཁོར་ཡུག་གསར་པའི་ཁྲོད་རབ་རིབ་ཏུ་གྱུར་པའི་བོད་མིའི་གཙོ་རྒྱུགས་ཀྱི་བསམ་བློའི་གནས་སྟངས། ལས་ལ་བརྩོན་ཞིང་བབ་ཆགས་ལྡན་པའི་མི་རིགས་ཤིག་གི་སྣང་བརྙན་ཐུན་མོང་མ་ཡིན་པའི་སྒྱུ་རྩལ་གྱི་ཐབས་ལམ་ལ་དྲངས་ཡོད།
《ལྷིང་འཇགས་ཀྱི་མ་ཎི་རྡོ་འབུམ།》ཞེས་པའི་གློག་བརྙན་དེ་པེ་ཅིང་དང་ཧྲང་ཧེ། ཟི་ལིང་ནས་འགྲེམ་སྟོན་བྱས་ཤིང་། འོད་སྡེར་གྱི་ལམ་ནས་བོད་ཡུལ་གྱི་གྲུ་ཟུར་སོ་སོར་ན་བུན་རྒྱུ་བ་བཞིན་ཁྱབ་ཅིང་། བོད་ཀྱི་ཕ་སྐད་གློག་བརྙན་གྱི་དབུ་ཁྱུད་བྲིས། བསྟོད་པའི་མེ་ཏོག་བཞད་ལ་མཆོད་པའི་སྤྲིན་དཀར་ལང་ལོང་དུ་གཡོ། སྔ་རྗེས་སུ་སྐབས་བཞི་པའི་སློབ་གྲྭ་ཆེན་མོ་བའི་གློག་བརྙན་འགྲན་བསྡུར་དུ་ཕུལ་བྱུང་གི་བྱ་དགའ་དང་ལྷོ་ཁོ་རེ་ཡའི་གློག་བརྙན་དུས་ཆེན་དུ་ཁྱད་དུ་འཕགས་པའི་བྱ་དགའ། ཧྲང་ཧེའི་རྒྱལ་སྤྱིའི་གློག་བརྙན་དུས་ཆེན་དུ་ཨེ་ཤ་ཡའིི་མཆོག་ཏུ་གྱུར་པའི་གསར་སྐྱེས་འཁྲབ་ཁྲིད་པའི་བྱ་དགའ། ཀྲུང་གོའི་གློག་བརྙན་བྱ་དགའི་ནང་མཆོག་ཏུ་གྱུར་པའི་འཁྲབ་ཁྲིད་པའི་ཆེས་ཐོག་མའི་བརྩམས་ཆོས་ཀྱི་བྱ་དགའ་སོགས་རིམ་པ་སོ་སོའི་བྱ་དགའ་བརྒྱད་ཙམ་བླངས། བོད་ཀྱི་རིག་གནས་ལོ་རྒྱུས་ཀྱི་དེབ་ཐེར་དུ་མི་སེམས་འགུག་པའི་ཤོག་ལྷེ་གསར་པ་ཞིག་ཕྱེ་བ་དང་མི་རིགས་ཤིག་སྔོན་ཐོན་གྱི་གྲས་སུ་ཚུད་པར་དཀའ་སྤྱད་སྡུག་རུས་གནང་པའི་ལམ་ཚད་ཀྱི་རྡོ་རིང་ལྟ་བུའི་གློག་བརྙན་དེ་ལ་མཐོང་ཐོས་ནོར་གྱིས་ཕྱུག་པའི་རིགས་ཞེན་མཁས་པ་དང་རྒྱུ་འབྲས་བློ་མིག་ལྡན་པའི་སྒྱུ་རྩལ་པ་རྣམས་ཀྱིས་ཆར་བ་ཆུ་གྲོགས་དང་ཉི་མ་མེ་གྲོགས་ནང་བཞིན་གྱིས་རམ་འདེགས་དང་སྐུལ་མ་མཛད།
ཐེག་དགུའི་རྣམ་གཞག་རིག་འཛིན་གྲུབ་པའི་དགོངས་བཅུད།
ཐེག་དགུའི་རྣམ་གཞག་རིག་འཛིན་གྲུབ་པའི་དགོངས་བཅུད་ཅེས་པ་ནི་གསེར་ཐར་བ་གྱང་སྤྲུལ་གྱིས་མཛད་པའི་རྙིང་མའི་ལུགས་ཀྱི་ཐེག་པ་རིམ་པ་དགུའི་རྣམ་གཞག་སྟོན་པའི་བསྟན་བཅོས་ཤིག་གོ །
བསྟན་བཅོས་ཀྱི་མཚན་ཆ་ཚང་།ཐེག་པ་རིམ་པ་དགུའི་རྣམ་བཞག་ཉམས་ལེན་གནད་དོན་གྱི་སྒོ་ནས་བཤད་པ་རིག་འཛིན་གྲུབ་པའི་དགོངས་བཅུད་ཅེས་བྱ་བ།
ནང་དོན། རྒྱུད་ལས། ཀུན་འབྱུང་འདྲེན་དང་དཀའ་ཐུབ་རིག །དབང་བསྒྱུར་ཐབས་ཀྱི་ཐེག་པའོ། །ཞེས་པ་ལྟར། སྔ་འགྱུར་རང་ལུགས་ཐེག་པ་རིམ་པ་དགུའི་རྣམ་གཞག་ཚིག་ཉུང་གོ་བདེས་གསལ་བར་གསུངས། མཇུག་ཏུ་ཐེག་པའི་དབྱེ་བསྡུའི་ཚུལ་དང་དེ་དག་བསྡུས་ནས་ཉམས་སུ་ལེན་ཚུལ་བཅས་བཞུགས་སོ། །
དཔེ་སྐྲུན་ཁང་། སི་ཁྲོན་ཞིང་ཆེན་སྡེ་དགེ་རྫོགས་ཆེན་བོད་ཡིག་སློབ་གྲྭས་༼ སི་ཁྲོན་ཞིང་ཆེན་བོད་ཡིག་སློབ་གྲྭ།༽དཀར་མཛེས་གསར་འགྱུར་ཁང་དུ་པར་སྐྲུན་བྱས་ནས་ནང་ཁུལ་དུ་བཀྲམ་པ།
དེབ་ཚད། ༧༨༧× ༡༠༩༢ ཅན་གྱི་ཤོག་གྲངས༤༣ བཞུགས།
ཕྱིར་མིག་ལུང་
མཚན་གཞན་ལ་ཆོས་ལུང་མ་ཎི་དགོན་ཞེས་ཞུ། མགར་རོང་གྲོང་ནས་སྤྱི་ལེ་གཉིས་ཙམ་འཁོར་ལམ་བརྒྱུད་མར་བབས་ན་ཕྱིར་མིག་ལུང་གྲོང་སྟེང་དུ་ཇོ་དགོན་དེ་མཇལ་རྒྱུ་ཡོད། ཕྱིར་མིག་ལུང་ཞེས་པ་ནི། རྗེ་ཙོང་ཁ་པ་གནས་དེར་ཕེབས་ཏེ་ཕྱིར་ཕེབས་སྐབས་ཙི་ཙི་འབུམ་ཞེས་པ་ནས་ཕྱིར་གཟིགས་པས་ད་ལྟའི་དགོན་ཆགས་ཡུལ་དེའི་རི་སྣར་ཐོག་མར་སྟོད་ལུང་འབུམ་མོ་ཆེ་ཞེས་དགེ་བཤེས་སྤྱན་སྔ་བ་སོགས་བཀའ་གདམས་པའི་བླ་མ་གོང་མ་རྣམས་ཀྱི་བྱིན་རྟེན་བཞུགས་པའི་འབུམ་པ་ཡོད་ས་དེར་བདེ་མཆོག་གི་དཀྱིལ་འཁོར་དང་། དམ་ཅན་གྱིས་གར་འཁྲབ་པ་སོགས་གཟིགས་པས། མ་འོངས་པར་གནས་ཡ་ཀིར་དགོན་ཞིག་ཆགས་འོང་བས་ཕྱིར་མིག་ལུང་ཞེས་ཐོགས་ཞེས་གསུངས་པ་ལྟར་ཕྱིར་མིག་ལུང་ཞེས་དེ་ནས་བྱུང་། ད་ལྟའི་ཕྱིར་མིག་ལུང་ཞེས་པའི་བཙུན་དགོན་དེར་ཆོས་ལུང་མ་ཎི་རི་ཁྲོད་ཅེས་བཙུན་མ་བདུན་ཡོད་པ་དང་རྗེས་སུ་ཕྱིར་མིག་ལུང་རྒྱུད་སྨད་ཀྱི་ཁོངས་སུ་གཏོགས་ཤིང་དེར་གྲྭ་ཤག་༣༤ཡོད་པའི་ཁང་གཉེར་དང་རྒྱུད་པ་རེར་འབྲུ་ཁལ་5རེ་ཕུལ་བའི་བརྔོ་འཐག་ལས་བཅས་བྱེད་དགོས། གནས་དེར་ལོ་ལྟར་བོད་ཟླ་༧ཚེས་༨ནས་བོད་ཟླ་༩ཚེས་༡བར་རྒྱུད་སྨད་གྲྭ་ཚང་གི་བླ་མ་རྒྱུད་པ་རྣམས་ཆོས་གོས་རྣམ་གསུམ་འབོག་དཀར་པོའི་ནང་སྒྲིལ་ཏེ་དེའི་སྟེང་དུ་ཤོ་ཀ་ལི་བཞག་གནང་སྟེ་སྔོན་སྟོན་པ་ཉན་ཐོས་ཀྱི་མཛད་ཚུལ་ལྟར་ཆོས་ཐོག་ཅེས་གནས་དེར་ཕེབས་ནས་ཉིན་ལྟར་ཚོགས་དུས་བདུན་རེ་དང་། ཡར་ངོ་མར་ངོར་གསོ་སྦྱོང་སོགས་འཚོགས་གནང་བ་དང་གར་ཐིག་དབྱངས་གསུམ་སོགས་གསན་སྦྱོང་གནང་དགོས། དེ་བརྒྱུད་དུ་ཡོད་པའི་བླ་མ་རྒྱུད་པའི་གཞིས་ཀ་ཁག་ནས་གསོལ་ཕོགས་འབྲུ་ཁལ་ལྔ་རེ་འབུལ་བ་དང་། དེར་གྲྭ་ཁང་སྟེ་ཚོགས་ཆེན་གཅིག་དང་། ཚ་བ་ཁང་ཚན། རྒྱལ་རོང་ཁང་ཚན། ཨ་མདོ་ཁ་ཚན། སྤྲེའུ་ཁང་ཚན། སེར་ཀོང་ཁང་ཚན་བཅས་ཀྱི་འདུ་ཁང་དང་། དེ་དག་གི་མི་ཚན་ནམ་ཤག་ཁང་ནི་ད་ལྟའི་མ་ཎི་དགོན་གྱི་འདབས་སུ་ཆགས་ཡོད། ད་ལྟ་དེ་ཁུལ་དུ་འབུམ་མོ་ཆེ་ལས་ཉམས་གསོ་གནང་ཐུབ་མེད་ཀྱང་མ་ཎི་དགོན་ནམ་ཕྱིར་མིག་ལུང་བཙུན་དགོན་གསར་བཞེངས་གནང་བའི་འདུ་ཁང་ཀ་བ་༡༢ནང་ཐུགས་རྗེ་ཆེན་པོ་སྤྱི་ཁྲེ་གང་ལྷག་ཙམ་དང་། རྣལ་འབྱོར་མ། རྗེ་ཡབ་སྲས་སོགས་གསར་བཞེངས་གནང་བ་མཇལ་རྒྱུ་ཡོད།
ཟླ་༢ཚེས་༧ཉིན་
ཟླ་༢ཚེས་༧ཉིན་ནི་སྤྱི་ལོའི་ལོ་གཅིག་གི་ནང་གི་ཉི་མ་༣༨པ་ཡིན། ལོ་མཇུག་ལ་ད་དུང་ཉིན་༣༢༧ཡོད།
དགའ་ལྡན་ཁྲི་ཐོག་བདུན་ཅུ་དོན་བརྒྱད་པ་རྒྱལ་རོང་བློ་བཟང་འཇམ་དབྱངས་དམ་ཆོས་
དགའ་ལྡན་ཁྲི་ཐོག་བདུན་ཅུ་དོན་བརྒྱད་པ་རྒྱལ་རོང་བློ་བཟང་འཇམ་དབྱངས་དམ་ཆོས་ནི། སྤྱི་ལོ་དུས་རབས་བཅུ་དགུ་པ་རབ་བྱུང་བཅུ་བཞི་པའི་ནང་མདོ་ཁམས་རྒྱལ་རོང་དར་མདོ་རྫོང་ཁོངས་ལྷ་མོ་རྩེ་ཁུལ་དུ་འཁྲུངས། སྐུ་ན་ཆུང་དུས་ནས་ཕལ་བའི་སྐྱེ་བོ་ལས་འགོང་བའི་མཛད་སྤྱོད་ཁོ་ན་བསྟན། སྐུ་ན་ཆུང་དུས་གཞིས་དགོན་ལྷ་མོ་རྩེ་དགའ་ལྡན་འགྲོ་ཕན་གླིང་དུ་ཆོས་ཞུགས་ཀྱིས་ཡི་གེ་ཕྱི་མོ་སོགས་ལ་བསླབས། སྐུ་ལ་སོན་པ་དང་དབུས་སུ་བྱོན་ནས་མཆོད་མཇལ་དང་གནས་བསྐོར་གྲུབ་རྗེས་གདན་ས་འབྲས་སྤུངས་མཁས་མང་བློ་གསལ་གླིང་གི་ཆོས་སྒོར་ཞུགས། རོང་པོ་མཁན་ཆེན་བློ་བཟང་ཕུན་ཚོགས་དང༌། བློ་གླིང་སློབ་དཔོན་འཇམ་དབྱངས་བསྟན་པ་སོགས་ལ་བསྟེན་ནས་བསྡུས་བཞུང་དང་རྣམ་འགྲེལ། དབུ་ཕར། འདུལ་མཛོད་བཅས་ལ་དཀའ་སྤྱད་འབད་པ་དྲག་པོས་བསླབས་ཏེ་མཁས་པར་གྱུར། ལྷ་ལྡན་སྨོན་ལམ་ཆེན་མོའི་གྲྭ་སྐོར་མཛད་པས་གཟུར་གནས་མཁས་རྒུའི་ཡིད་དབང་འཕྲོག ལྷ་རམས་པའི་གྲྭ་སྐོར་གྲུབ་ནས་རྒྱུད་སྡེ་རྒྱ་མཚོའི་བསྟི་གནས་དཔལ་ལྡན་སྨད་རྒྱུད་གྲྭ་ཚང་དུ་ཆོས་ཞུགས་གནང༌། རྒྱུད་སྡེ་བཞིའི་དོན་ལ་གཞན་དྲིང་མེད་པའི་མཁས་པར་བསླབས། སྡེ་དྲུག་བློ་བཟང་མཁྱེན་རབ་དབང་ཕྱུག ཆུ་བཟང་བླ་མ་ཡེ་ཤེས་རྒྱ་མཚོ་དང༌། པཎ་ཆེན་བསྟན་པའི་ཉི་མ་སོགས་ལས་མདོ་སྔགས་ཀྱི་བཀའ་ལུང་མན་ངག་རྒྱ་ཆེར་མནོས། སྨད་རྒྱུད་ཀྱི་དགེ་བསྐོས་དང་བླ་མ་དབུ་མཛད། རིམ་པར་བརྒྱུད་དེ། ཇི་སྐད་དུ་བརྒྱུད་འདེབས་ལས། འཇམ་དཔལ་དབྱངས་དངོས་རྗེ་བཙུན་ཙོང་ཁ་པའི། ། མདོ་སྔགས་དམ་པའི་ཆོས་ཀུན་ལེགས་བཟུང་ནས། ། སྐལ་བཟང་གདུལ་བྱའི་ཚོགས་རྣམས་ཚིམས་མཛད་པ། ། དཔལ་ལྡན་བླ་མའི་ཞབས་ལ་གསོལ་བ་འདེབས། ། ཞེས་འབྱུང་བ་ལྟར་དཔལ་ལྡན་སྨད་རྒྱུད་པའི་མཁན་ཁྲིར་ཕེབས་ནས་རྒྱུད་སྡེ་རྒྱ་མཚོའི་འཆད་ཉན་རྒྱ་ཆེར་སྤེལ། བྱང་རྩེ་བརྒྱུད་རབ་བྱུང་བཅུ་བཞི་པའི་ལྕགས་བྱ་༡༨༦༡ ལོར། དགའ་ལྡན་གསེར་ཁྲིར་ཞབས་སོར་འཁོད་དེ་ཁྲི་ལོ་བདུན་བསྐྱངས་རིང་བཤད་སྒྲུབ་འཁོར་ལོ་གསུམ་གྱིས་དགེ་ལྡན་བསྟན་པ་རིན་པོ་ཆེ་བླ་ན་སྤེལ། འཁྲུངས་ཡུལ་གཞིས་དགོན་ལྷ་མོ་རྩེ་དགོན་དུ་དགའ་ལྡན་ལྡན་ལྷ་བརྒྱ་མའི་ཞལ་ཐང་ཆེན་མོ་ཞིང་ལ་ཁྲི་སོ་ལྔ་དང་ཞེང་ལ་རིང་ཐུང་ཁྲི་དོ་གསུམ་ཡོད་པའི་ཐོག་ཏོག་ཆ་གཅིག་ལ་དངུལ་སྲང་ལྔ་བཅུ་ཡོད་པ་གཅིག ཙོང་ཁ་རྒྱ་ཅུའི་ཞལ་ཐང་ཆེན་མོ་ལྔ་བཅས་གནང་བ་དུས་ཕྱིས་རིག་གནས་གསར་བརྗེ་བར་དུ་གཞིས་དགོན་དེའི་ནང་དུ་བཞུགས་འདུག ཁྲི་ལས་ཟུརནས་རྩེ་གཅིག་སྒྲུབ་པའི་རྒྱལ་མཚན་སྒྲེངས། ཞི་བར་གཤེགས་པ་དང་དམ་པ་གང་གི་རིང་བསྲེལ་གྱི་སྙིང་པོ་ཞུགས་པའི་གདུང་རྟེན་གྱི་ཆ་ཤས་དངུལ་གྱི་མཆོད་རྟེན་ཞིག་གཞིས་དགོན་ལྷ་མོ་རྩེར་བཞུགས། འདས་ལོ་མི་གསལ། དེའི་སྐྱེ་སྤྲུལ་ཚལ་གུང་ཐང་དུ་འཁྲུངས་ནས། ཁམས་སུ་བྱོན། ཐང་ལུང་ས་ཆར་ཡུན་རིང་བཞུགས་ཏེ་བླ་བྲང་གི་རྟེན་གཞི་ཆགས། དུས་ཕྱིས་བླ་བྲང་འདིའི་ཤུལ་འཛིན་དགའ་ལྡན་ཁྲི་ཆེན་གྱ་གཉིས་པ་ཆོས་རྗེ་ཡེ་ཤེས་ཆོས་འཕེལ་གྱི་མཛད་པའི་ངག་རྒྱུན་ཡོད་ཚུལ། དགའ་ལྡན་ཁྲི་ཐོག་བརྒྱ་པ་ཆོས་རྗེ་བློ་བཟང་ཉི་མས་རྒྱུད་སྨད་ཆོས་འབྱུང་དུ་གསུངས། ། དགའ་ལྡན་ཁྲི་ཐོག་དོན་བརྒྱད་པ་ཁྲི་ཆེན་འཇམ་དབྱངས་དམ་ཆོས་ནི། ཁམས་རྒྱལ་མོ་རོང་དུ་འཁྲུངས། འབྲས་སྤུངས་བློ་གསལ་གླིང་དུ་ཆོས་ཞུགས་མཛད། དགེ་བཤེས་ལྷ་རམས་པ་ཐོན་ནས་རྒྱུད་སྨད་དུ་ཞུགས་ཏེ་རིམ་བཞིན་བླ་མ་དབུ་མཛད་དང༌། མཁན་པོ། བྱང་རྩེ་ཆོས་རྗེ་བཅས་རིམ་པར་བརྒྱུད་དེ་རབ་བྱུང་བཅུ་བཞི་པའི་ལྕགས་བྱ་༡༨༦༡ལོར་དགའ་ལྡན་གྱི་ཁྲིར་ཕེབས། ཁྲི་ལོ་བདུན་བསྐྱངས་ནས་གཤེགས། རྣམ་ཐར་ཟུར་དུ་མེད།
ནོར་རྒྱུན་མ།
ནོར་རྒྱུན་མ་ནི་ནང་པ་སངས་རྒྱངས་ཀྱི་ལྷ་གཅིག་རེད།
ཟླ་༢ཚེས་༨ཉིན་
ཟླ་༢ཚེས་༨ཉིན་ནི་སྤྱི་ལོའི་ལོ་གཅིག་གི་ནང་གི་ཉི་མ་༣༩པ་ཡིན། ལོ་མཇུག་ལ་ད་དུང་ཉིན་༣༢༦ཡོད།
གོང་ས་མཆོག
མཛད་རྣམ་མདོར་བསྡུས།
བོད་ལྕགས་བྱི་སྤྱི་ལོ་༡༩༦༠ལོར་རིང་མོ་ཞིག་ནས་དགོངས་པར་ཡོད་པ་ལྟར་ཆོས་ལུགས་ཆོལ་གསུམ་དང་བཅས་པའི་མི་མང་གི་འཐུས་མི་འོས་འདེམས་ཀྱིས་བོད་མི་མང་སྤྱི་ཚོགས་ལྷན་ཁང་གསར་འཛུགས་གནང་སྟེ་སྤྱི་ཟླ་ ༩ ཚེས་༢ཉིན་ལས་འཁུར་དམ་བཅའ་ཕུལ་བ་བཅས་བཙན་བྱོལ་བོད་གཞུང་མང་གཙོའི་ལམ་སྲོལ་དུ་བསྒྱུར་བཅོས་མཛད།བོད་ཀྱི་མ་འོངས་རྩ་ཁྲིམས་ཀྱི་ཟིན་བྲིས་བསྡུས་པ་ཞིག་འདོན་སྤེལ་དང༌།  བོད་ཆུ་ཡོས་སྤྱི་ལོ་༡༩༦༣ལོར་བོད་ཀྱི་མ་འོངས་རྩ་ཁྲིམས་རྒྱས་པ་གཏན་འབེབས་མཛད།
བོད་ཕྲུག་ན་གཞོན་རྣམས་བོད་ཀྱི་མ་འོངས་སོན་རྩར་དགོངས་ཏེ་ཁོང་ཚོ་ཕྱི་ནང་གི་ཤེས་ཡོན་གཉིས་ལྡན་ཡོང་ཆེད་སྤྱི་ལོ་༡༩༦༠ཟླ་༣ཚེས་༣ཉིན་མ་སུ་རིར་ན་གཞོན་ལྔ་བཅུ་ཡོད་པའི་སློབ་གྲྭ་ཞིག་ཐོག་མར་གསར་འཛུགས་ བསྐྱངས་པ་དང༌།དེ་རྗེས་རིམ་པས་གཞི་རིམ་དང༌།འབྲིང་རིམ།མཐོ་རིམ་བཅས་ཁྱོན་སློབ་གྲྭ་དགུ་བཅུར་ཉེ་བ་གསར་འཛུགས་གནང་སྟེ་བཙན་བྱོལ་བའི་བུ་ཕྲུག་བརྒྱ་ཆ་བརྒྱ་ལ་སློབ་སྦྱོང་གི་གོ་སྐབས་ཐོབ་པར་མ་ཟད། བོད་ ནང་སློབ་སྦྱོང་གི་གོ་སྐབས་མ་ཐོབ་པའི་ན་གཞོན་སྟོང་ཕྲག་མང་པོར་སློབ་སྦྱོང་གི་གོ་སྐབས་ཐོབ་ཡོད། ས་དགེ་བཀའ་རྙིང་བོན་དང་བཅས་པའི་རིས་མེད་ཀྱི་ཆོས་སྒར་དགོན་སྡེ་ཉིས་བརྒྱ་ལྷག་ཙམ་དང༌།  བོད་ཀྱི་གསོ་རིག་སྨན་རྩིས་དང༌། ཕྱི་ལུགས་ཀྱི་སྨན་ཁང༌། ཟློས་གར།  ལག་ཤེས་བཟོ་ལས་བཅས་ཀྱིས་གནས་གཞི་མང་པོ་གསར་ འཛུགས་གནང༌། རྒྱ་གར་ལྷོ་ཕྱོགས་མའེ་སོར་བེ་ལ་ཀོ་པིར་ཐོག་མར་མི་གྲངས་༦༦༠ཡོད་པའི་གཞིས་སྒར་ལུགས་ཟུང་བསམ་འགྲུབ་གླིང་འཛུགས་གནང་མཛད་པ་ནས་བཟུང་ད་ཆ་རྒྱ་བལ་འབྲུག་གསུམ་ཁུལ་དུ་བཟོ་ གཞིས་ཁག་དྲུག་ཅུ་བརྒལ་བའི་འཕེལ་རྒྱས་སོང་སྟེ་བོད་མིའི་སྤྱི་ཚོགས་ཀྱི་རྨང་གཞི་སྲ་བརྟན་ཞིག་ཆགས་ཡོད། ྋགོང་ས་མཆོག་ནས་འཛམ་གླིང་མཉམ་སྦྲེལ་རྒྱལ་ཚོགས་སུ་བོད་དོན་སྐོར་ཞུ་བསྐུལ་མཛད་པ་བཞིན་རྒྱལ་ཚོགས་ནས་བོད་མིར་འགྲོ་བ་མིའི་ཐོབ་ཐང་དང་རང་ཐག་རང་གཅོད་ཀྱི་ཐོབ་ཐང་སྤྲོད་དགོས་པའི་རྒྱབ་སྐྱོར་གྱི་གྲོས་ཆོད་སྤྱི་ལོ་༡༩༥༩། ༡༩༦༡། ༡༩༦༥བཅས་སོ་སོར་བཞག་ཡོད།བོད་མེ་ལུག་སྤྱི་ལོ་༡༩༦༧ལོར་ྋགོང་ས་མཆོག་ཕྱི་རྒྱལ་ཡུལ་ཁག་དུ་ཆིབས་སྒྱུར་གནང་འགོ་ཚུགས་པ་ནས་བཟུང་ད་བར་ཨ་རི་དང༌། དབྱིན་ཇི། ཕ་རན་སི། ཨུ་རུ་སུ།ཇར་མ་ནི།ཉི་ཧོང༌། སོག་ཡུལ་སོགས་ཤར་ནུབ་ཀྱི་རྒྱལ་ཁབ་མང་པོ་ཞིག་ལ་ཆིབས་སྒྱུར་གནང་སྟེ་སྲིད་འཛིན་སྲིད་བློན་གྱིས་གཙོས་པའི་དཔོན་རིགས་དང༌། ཆོས་ལུགས་ཁག་གི་བླ་ཆེན།ཚན་རིག་རིག་གནས་དང༌། ལོ་རྒྱུས་རིག་པ་སོགས་ཀྱི་གྲགས་ཅན་མི་མང་པོར་མཇལ་འཕྲད་གནང་བར་ཀུན་གྱིས་བརྩི་བཀུར་ཆེན་པོ་ཞུས་ཡོད། ྋགོང་ས་མཆོག་གིས་བོད་དོན་འཐབ་རྩོད་ཀྱི་ཐབས་ལམ་འཚེ་མེད་ཞི་བ་ཡིན་པ་གཏན་འཁེལ་གནང་བ་དང༌། རྒྱ་ནག་གཞུང་དང་འབྲེལ་བ་བསྐྱར་གསོ་བྱུང་སྟེ་བོད་དང་རྒྱ་ནག་བཅས་པར་གཟིགས་སྐོར་སྐུ་ཚབ་ཚོགས་པ་སྔ་རྗེས་གཏོང་གནང་མཛད་པས་བོད་གཞིས་བྱེས་མ་བུ་ངོ་འཕྲད་བྱུང་བ་དང༌། བོད་མེ་ཡོས་ལོ་སྤྱི་ལོ་༡༩༨༧ཟླ་༩ཚེས་༢༡ཉིན་ཨ་རིའི་གྲོས་ཚོགས་ཀྱི་འགྲོ་བ་མིའི་ཐོབ་ཐང་ལྷན་ཚོག་ཀྱི་ཚོགས་འདུའི་ཐོག་ཞི་བདེའི་སྔོན་འགྲོའི་གྲོས་འཆར་དོན་ཚན་ལྔ་འདོན་གནང་མཛད་པ་དང༌། དེ་རྗེས་ཡོ་རོབ་གྲོས་ཚོགས་ཁང་དུ་གོང་གསལ་དོན་ཚན་ལྔ་པའི་དོན་རྙིང་གསལ་བཤད། དེ་ཙམ་དུ་མ་ཟད་འཛམ་གླིང་གི་ཞི་བདེ་དང༌།  འགྲོ་བ་མིའི་ཐོབ་ཐང༌།  ཁོར་ཡུག་སྲུང་སྐྱོབ།   ཆོས་ལུགས་ཁག་ཕན་ཚུན་བར་དག་སྣང་གིས་མཛའ་མཐུན་ཡོང་ཐབས་བཅས་ལ་ཐུགས་ཁུར་ཆེན་པོ་བཞེས་པར་བརྟེན།
བོད་ས་སྦྲུལ་སྤྱི་ལོ་༡༩༨༩ཟླ་༡༢ཚེས་༡༠ཉིན་འཛམ་གླིང་ཐོག་སྐད་གྲགས་ཡོད་པའི་ནོ་བེལ་ཞི་བདེའི་གཟེངས་རྟགས་བྱ་དགའ་ཕུལ་ཏེ་ཞི་བདེའི་དེད་དཔོན་ཆེན་པོར་མངའ་གསོལ་བ་དང༌། དེ་མིན་རྒྱལ་ཁབ་གྲགས་ཅན་བཅུ་དྲུག་གི་ཁོངས་ནས་ཆེ་བསྟོད་གུས་བཀུར་ཀྱི་མཚན་གཟོས་རྟགས་མ་སོགས་དྲུག་ཅུར་ཉེ་བ་ཕུལ་ཡོད།
བོད་ལྕགས་རྟ་སྤྱི་ལོ་༡༩༩༠ལོར་མང་གཙོའི་བསྒྱུར་བཅོས་ཆེན་པོ་ཞིག་མཛད་དེ་བཙན་བྱོལ་དུ་བཞུགས་རིང་ཕྱག་བསྟར་གནང་རྒྱུའི་བཅའ་ཁྲིམས་གསར་བཟོ་དང༌། བོད་མི་མང་སྤྱི་འཐུས་ཀྱི་གྲངས་འབོར་སྤར་ཆ། ཆེས་ མཐོའི་ཁྲིམས་ཞིབ་ཁང་དང༌།    ཁྲིམས་བཟོ་ལྷན་ཚོགས།འཛིན་སྐྱོང་བཀའ་ཤག་བཅས་མང་གཙོའི་ཀ་བ་གསུམ་གྱི་ངོ་བོ་དང་ལས་འགན་གཏན་འཁེལ་གྱིས་ཁྲིམས་ལུགས་ཀྱི་དབང་སྒྱུར་ལ་ཤུགས་བསྣོན།  བཀའ་ བློན་རྣམ་པ་བོད་མི་མང་སྤྱི་འཐུས་ཀྱིས་འོས་འདེམས་གནང་རྒྱུའི་ལམ་སྲོལ་གཏོད། ལྷག་པར་ཉེ་ཆར་བཀའ་བློན་ཁྲི་པ་བཙན་བྱོལ་བོད་མི་མང་ཚོགས་ནས་ཐད་ཀར་འོས་འདེམས་བྱེད་པའི་ཐོབ་ཐང་སྩལ་བ་སོགས་མང་གཙོ་ཚད་དང་ལྡན་པའི་ཕྱོགས་སུ་བསྐྱོད་རྒྱུར་སྐུལ་འདེད་གནང༌། ད་བར་ཕྱི་ནང་གི་གདུལ་བྱ་འབུམ་ཕྲག་མང་པོར་དམ་པའི་ཆོས་ཀྱིས་འཁོར་ལོ་རྒྱུན་མི་ཆད་དུ་བསྐོར་གནང་བར་མ་ཟད།  དཔལ་དུས་ཀྱི་འཁོར་ལོའི་དབང་ཆེན་ཡང་ཐེངས་ཉེར་དྲུག་གནང་ཡོད། མདོར་ན་ྋགོང་ས་མཆོག་གི་ཆོས་སྲིད་ཀྱི་མཛད་འཕྲིན་མཐའ་དག་བསྟན་པ་རྒྱས་ཞིང་འགྲོ་ཀུན་བདེ་བ་དང༌།ལྷག་པར་བོད་དོན་བདེན་མཐའ་གསལ་ལ་ཉེ་བའི་གཞི་རྩ་དམ་པར་གྱུར་ཏེ་དེང་གི་སྐབས་སུ་གངས་ཅན་བོད་མི་ཡོངས་རྫོགས་འཛམ་གླིང་སྐྱེ་བོ་ཀུན་གྱི་ཁྲོད་དུ་མགྲིན་པ་གཟེངས་སུ་བསྟོད་པའི་གཟི་བརྗིད་ཀྱི་དཔལ་ཡོན་རྒྱས་པ་འདི་ྋགོང་ས་
ྋསྐྱབས་མགོན་ཆེན་པོའི་ཐུགས་རྗེ་བཀའ་དྲིན་ཁོ་ན་ཡིན་ནོ།།
མཁའ་ལུང་རི་ཁྲོད
མཁའ་ལུང་རི་ཁྲོད་ནི། བདེ་ཆེན་ཤང་ནས་སྤྱི་ལེ་བཞི་ལྔ་ཙམ་སྣུམ་ནག་འཁོར་ལམ་བརྒྱུད་སོང་ན་འང་དཀར་ཞེས་པའི་ཐད་དུ་མཁའ་ལུང་མདའ་ཞེས་པར་འབྱོར་ཞིང་། དེ་ནས་རྐང་ཐང་མར་ཆུ་ཚོད་སྐར་༤༠ཙམ་སོང་ན་གཡངས་གཟར་ཅན་གྱི་བྲག་འོག་ཏུ་རི་ཁྲོད་དེ་མཇལ་རྒྱུ་ཡོད། ཐོག་མར་རི་ཁྲོད་དེ་ཡངས་ཅན་དགོན་གྱི་ཁོངས་ཡིན་པ་ལ། སྔོན་ཇུན་གར་བས་དགོན་དེར་མེ་བརྒྱབས་ཀྱང་ནང་དུ་ཆུ་མིག་ཡོད་སྟབས་ཆུ་བཤོས་པས་མ་འཚིག་ཙམ་ཞིག་བྱུང་། དེ་རྗེས་ཡངས་ཅན་དགོན་འགྲམ་གྱི་རྒྱུད་སྨད་ཀྱི་དམ་ཅན་ལྷ་ཁང་ཞེས་པ་ཞིག་ཡོད་པ་དེ་དང་བརྗེ་འགྲུལ་གནང་བ་ནས་བཟུང་དེར་ལོ་ལྟར་བླ་མ་རྒྱུད་པ་གཉིས་རེ་ཕེབས་སྲོལ་ཡོད། སྔོན་རི་ཁྲོད་དེའི་འདུ་ཁང་ཀ་བཞིའི་ནང་མགོན་པོ་ཕྱག་དྲུག་དང་། ཞྭ་དམར་རིན་པོ་ཆེའི་སྐུ་བརྙན་སོགས་མཇལ་རྒྱུ་ཡོད། ད་ལྟ་གསར་བཞེངས་འདུ་ཁང་ཀ་གཉིས་ནང་འཇིགས་བྱེད་དཔའ་གཅིག་དང་། དམ་ཅན་ཆོས་རྒྱལ། རྗེ་ཡབ་སྲས་གསུམ་སོགས་གསར་བཞེངས་གནང་བ་མཇལ་རྒྱུ་ཡོད།།
རི་གྷོ་བྷེར་ཏ་མེན་ཆུ་ཏུམ།
རི་གྷོ་བྷེར་ཏ་མེན་ཆུ་ཏུམ་ནི་གྭ་ཏེ་མ་ལ་ཡི་བུད་མེད་ཆབ་སྲིད་མཁས་ཅན་ཞིག་རེད། ཁོ་མོར་སྤྱི་ལོ་༡༩༩༢ལོར་ནོའོ་བྷེལ་བྱ་དགའ་རག་པ་རེད།
ཇོའོ་པོ། (རྩོམ་པ་པོ།)
ཇོའོ་པོ་ནི་སུད་སིའི་ལ་གནས་ཞིང་ཧྥ་རན་སིའི་སྐད་ཡིག་བེད་སྤྱོད་བྱེད་མཁན་གྱི་རི་མོའི་སྒྲུང་དེབ་གྱི་རྩོམ་པ་པོ་ཞིག་རེད།
འབྱུང་འཕྲོད།
རྒྱས་པར་བཤད་པ།
དེ་ཡང་ཉི་མ་དང་མིག་དམར་གཉིས་ནི་འབྱུང་བ་མེ་ཡི་ཁམས་དང་། ཟླ་བ་དང་ལྷག་པ་གཉིས་ནི་འབྱུང་བ་ཆུའི་ཁམས། ཕུར་བུ་ནི་འབྱུང་བ་རླུང་གི་ཁམས། པ་སངས་དང་སྤེན་པ་གཉིས་ནི་འབྱུང་བ་ས་ཡི་ཁམས་དང་། དེ་བཞིན་དུ་རྒྱུ་སྐར་ཉེར་བརྒྱད་ལས། སྨིན་དྲུག་དང་། རྒྱལ། མཆུ། གྲེ། ས་ག ཁྲུམས་སྟོད། བྲ་ཉེ་བཅས་བདུན་ནི་འབྱུང་ཁམས་མེ་དང་། སྣར་མ། ལྷག་མཚམ། སྣྲན། ཆུ་སྨད། གྲོ་བཞིན། བྱི་བཞི། མོན་གྲུ་བཅས་བདུན་ནི་འབྱུང་ཁམས་ས། མགོ་དང་། ནབས་སོ། དབོ། མེ་བཞི། ནག་པ། ས་རི། ཐ་སྐར་བཅས་བདུན་ནི་འབྱུང་ཁམས་རླུང་། ལག སྐག སྣྲབས། ཆུ་སྟོད། མོན་གྲེ། ཁྲུམས་སྨད། ནམ་གྲུ་བཅས་བདུན་ནི་འབྱུང་ཁམས་ཆུ་བཅས་སོ་སོའི་ཁམས་གང་ཡིན་བརྟག་ཅིང་རྟོགས་པའི་རྗེས་འབྱུང་བ་རྣམ་པ་ལྔ་ཡི་ཁོངས་སུ་བསྡུས་པ་དང་། འབྱུང་བ་དེ་དག་ནང་ཕན་ཚུན་འཕྲད་པའི་སྐབས་ཁམས་མཐུན་མིན་དབང་གིས་དགེ་དང་མི་དགེའི་བྱ་བ་སྣ་ཚོགས་འབྱུང་བ་ཕྱི་རོལ་ཡུལ་གྱི་དངོས་པོར་མངོན་སུམ་དུ་མཐོང་རྒྱུ་ཡོད་པ་དེ་བཞིན་དུ།
གཟའ་སྐར་གཉིས་ཁམས་མཚུངས་པ་རྣམས་རེའུ་མིག།
དེ་ཡང་གཟའ་སྐར་གཉིས་ཁམས་མཚུངས་པ་རྣམས་རེའུ་མིག་ཏུ་བཀོད་པ་འདི་ལྟ་སྟེ།
འབྱུང་འཕྲོད་གསལ་བཤད།
འབྱུང་འཕྲོད་ས་ནི་དངོས་གྲུབ་སྦྱོར་བ།
དཔེར་ན་གཟའ་པ་སངས་༦དང་སྐར་མ་སྣར་མ་༢གཉིས་འཕྲད་པ་དེ་ལ་རྒྱས་པར་བཤད་ན། རང་ལ་ཅི་བསམ་འགྲུབ་པ་དང་། རྟེན་བཞེངས་པ། མཁར་བརྩིག་པ། ས་ཞིང་ཉོ་བ། རྒྱས་པའི་ལས་རྣམས་བྱ་བ་དང་། མདུན་མ་བྱེད་པ་སོགས་བརྟན་པའི་ལས་རྣམས་བྱ་བ་ཤིན་ཏུ་བཟང་།
འབྱུང་འཕྲོད་ཆུ་ནི་བདུད་རྩི་སྦྱོར་བ།
དཔེར་ན་གཟའ་ཟླ་བ་དང་སྐར་མ་ལག་འཕྲད་པ་དེ་རྒྱས་པར་བཤད་ན་རང་ཉིད་ཀྱི་ཚེ་སྟོབས་འཕེལ་ཞིང་སྨན་པས་སྨན་སྦྱོར་དང་ཁྲུས་བྱེད་པ། གཞན་ཡང་འཇིག་རྟེན་གྱི་བག་མ་གཏོང་ལེན་གྱི་བྱ་བ་བྱེད་པ། ཚེ་ཡི་དབང་བསྐུར་བ་དང་། ཚེ་སྒྲུབ་ཆོ་ག་བྱེད་པ། གཉེན་དང་ཚོང་བསྐྱེད་སོགས་འཕེལ་བའི་ལས་རྣམས་བྱ་བ་ལ་ཤིན་ཏུ་བཟང་།
འབྱུང་འཕྲོད་མེ་ནི་འཕེལ་འགྱུར་སྦྱོར་བ།
དཔེར་ན་གཟའ་མིག་དམར་དང་སྐར་མ་ཁྲུམས་སྟོད་འཕྲད་པ་དེ་རྒྱས་པར་བཤད་ན་ཟས་དང་གོས་སོགས་རྙེད་པ། ཚོང་གི་ལས་ཀ་བྱེད་པ་དང་། སྦྱིན་པ་གཏོང་བ། ས་བོན་འདེབས་པ། ནོར་རྒྱུན་མ་སྒྲུབ་པ། ཆུ་སྦྱིན་སྟེར་བ། རང་གི་ནོར་ལྟར་མཆོད་ཅིང་དངོས་གྲུབ་སྩོལ་བའི་རེ་བ་ཞུ་བ་སོགས་བྱེད་པ་བཟང་།
དཔེར་ན་གཟའ་ཕུར་བུ་དང་སྐར་མ་མགོ་འཕྲད་པ་དེ་རྒྱས་པར་བཤད་ན་དེ་ནི་རང་ཉིད་ཀྱི་བསམ་པ་མྱུར་དུ་འགྲུབ་པ། བསྒྲུབ་བྱའི་བྱ་བ་དོན་གཉེར་བྱེད་པ། ཕན་ཚུན་ཁ་མཆུ་བསྡུམས་པ། གཡོ་དྲག་མྱུར་བའི་ལས་རྣམས་བྱ་བ་ལ་བཟང་།
འབྱུང་འཕྲོད་ས་ཆུ་ནི་ལང་ཚོ་སྦྱོར་བ།
དཔེར་ན་གཟའ་པ་སངས་དང་སྐར་མ་ཆུ་སྟོད་འཕྲད་པ་ གཟའ་སྤེན་པ་དང་སྐར་མ་ཁྲུམས་སྨད་འཕྲད་པ་དེ་ཤིན་ཏུ་སྐྱིད་ལ་འགའ་ཞིང་རྒྱས་པའི་སྟོན་མོ་བྱ་ཞིང་ཆེ་སར་འདོན་པ་དང་། གོས་གསར་པ་གྱོན་པ། རིན་ཆེན་ལ་སོགས་པའི་རྒྱན་ཆ་འདོགས་པ། དགའ་ཞིང་རོལ་པའི་རྩེད་མོ་སོགས་བྱ་བ་ལ་བཟང་།
འབྱུང་འཕྲོད་མེ་རླུང་ནི་སྟོབས་ལྡན་སྦྱོར་བ།
བཀྲིས་པའི་ལས་བྱ་བ་དང་། རིམ་གྲོ་ལྷ་གསོལ་ཆོས་སྤྱོད་བྱ་བ་དང་། ཞི་རྒྱས་དབང་གི་ལས་རྣམས་འགྲུབ་ན་བཟང་། རླུང་གཉིས་འཕྲད་པ་དང་ ས་ཆུ་འཕྲད་པ། མེ་རླུང་འཕྲད་པ། མེ་རླུང་འཕྲད་པ་དེ་གསུམ་ལ་གསོ་ཐུབ་གསུམ་ཞེས་བརྗོད།
འབྱུང་འཕྲོད་ཆུ་རླུང་ནི་མི་འཕྲོད་སྦྱོར་བ།
ཟས་ནོར་འཛད་པ་དང་། རྐུན་ཇག་འཇོམས་འཕྲོག་བྱེད་པ་སོགས་ཀྱི་མྱ་ངན་འོང་བས་དོན་མི་འགྲུབ།
འབྱུང་འཕྲོད་ཆུ་རླུང་ནི་མི་མཐུན་སྦྱོར་བ།
གཉེན་བཤེས་འབྱེད། དབྱེན་དང་ཕྲ་མ་གཞུག་པ་དང་ འགྲ་བོ་དབྱུང་བའི་ལས་རྣམས་བྱ།
འབྱུང་འཕྲོད་ས་མེ་ནི་སྲིག་པའི་སྦྱོར་བ།
སྡུག་བསྔལ་བསྐྱེད་པ་དང་། དམག་འདྲེན་དགྲ་བོ་གཞོམ་པ། དྲག་པོའི་ལས་དང་ཕན་ཚུན་རྩོད་པ། གཞན་ཡང་ཕ་རོལ་སྡུག་བསྔལ་བའི་ལས་རྣམས་འགྲུབ་པར་བྱ་བ་ཡིན། ས་རླུང་འཕྲད་པ་དང་། ཆུ་རླུང་འཕྲད་པ། ས་མེ་འཕྲད་པ་དེ་གསུམ་ངན་པ་གསུམ་ཞེས་བརྗོད།
འབྱུང་འཕྲོད་མེ་ཆུ་ནི་འཆི་བ་སྦྱོར་བ།
གཞན་གྱི་སྲོག་འཕྲོག་པར་བྱེད་པ་དང་། ཕ་རོལ་ན་གནོད་པའི་ལས་དང་། དུག་སྦྱོར་མཐུ་གཏད་ལ་སོགས་རིག་པས་སྒྲུབ། དེ་ལ་ནི་ཐ་ཆད་གཅིག་ཅེས་ཤིན་ཏུ་ངན་པར་བརྗོད།
རྐང་བཙུགས་༼བོད་ཀྱི་ལོ་ཐོ་བལྟ་སྟངས༽ནས་བཤུས།
ཏའི་པརེའི་པ། (རི་མོ་འབྲི་མཁའན།)
ཏའི་པརེའི་པ་ནི་སུད་སིའི་ལ་གནས་ཞིང་ཧྥ་རན་སིའི་སྐད་ཡིག་བེད་སྤྱོད་བྱེད་མཁན་གྱི་རི་མོའི་སྒྲུང་དེབ་གྱི་རྩོམ་པ་པོ་ཞིག་རེད།
ནམ་མཁའི་སྙིང་པོ།
ནམ་མཁའི་སྙིང་པོ་ནི་ནང་པ་སངས་རྒྱངས་ཀྱི་ལྷ་གཅིག་རེད།
ལོའོ་ཙེ།
ལོའོ་ཙེ་(རྒྱ་སྐད།: 老子)ནི་ཀྲུང་གོའི་གནའ་རབས་ཀྱི་མཚན་ཉིད་རིག་པ་ཞིག་རེད།
མི་འཁྲུགས་པ།
མི་འཁྲུགས་པ་ནི་ནང་པ་སངས་རྒྱངས་ཀྱི་ལྷ་གཅིག་རེད།
ཕྱི་ཕྱོགས་དྲ་མཐུད།
Adibuddha
ཀྲོའང་ཙེ།
ཀྲོའང་ཙེ་(རྒྱ་སྐད།: 庄子)ནི་ཀྲུང་གོར་ཤུགས་རྐྱེན་ཆེན་པོ་ཡོད་པའི་མཚན་ཉིད་རིག་པ་ཞིག་རེད།
མེ་རི་ཌུ་ཁོ་རེ་གྷན་མ་གྷུ་རེ།
མེ་རི་ཌུ་ཁོ་རེ་གྷན་ནི་དབྱིན་ཇི་མཉམ་འབྲེལ་ཡི་བུད་མེད་ཆབ་སྲིད་མཁས་ཅན་ཞིག་རེད། ཁོ་མོར་སྤྱི་ལོ་༡༩༧༦ལོར་ནོའོ་བྷེལ་བྱ་དགའ་རག་པ་རེད།
ཕ་ལོན་ཁེ།
ཕ་ལོན་ཁེ་
དགའ་ལྡན་ཁྲི་ཐོག་དོན་དགུ་པ་ཕུ་ཁང་བློ་བཟང་སྦྱིན་པ
དགའ་ལྡན་ཁྲི་ཐོག་དོན་དགུ་པ་ཕུ་ཁང་བློ་བཟང་སྦྱིན་པ། འབའ་ཐང་ཁུལ་སྣང་བཟང་དུ་འཁྲུངས། དགའ་ལྡན་ཤར་རྩེ་ཕུ་ཁང་ཁང་ཚན་དུ་སྒྲིགས་ཞུགས་མཛད། རྗེ་འདི་ཉིད་གྲྭ་རྐྱང་དཔེ་ཆ་ཧ་ཅང་ཡག་པོ་མཁྱེན་ཚུལ་མེད་པར་ཚོགས་ཆེན་ཚོགས་ལངས་འཁེལ་བ་དང༌། ཚོགས་ལངས་རྩོད་ཟླ་བྱང་རྩེའི་དཔེ་ཆ་བ་ཤིན་ཏུ་སྐད་གྲགས་ཆེ་ཞིང་སློབ་གཉེར་ལེགས་པ་ཞིག་ཡོད་སྟབས། སང་ཉིན་ཚོགས་ལངས་བཞེངས་རྒྱུའི་དོ་ནུབ་བྲོས་བྱོལ་དུ་ཕེབས་པས། འབྲོག་རིའི་སྒང་གཞི་བདག་ནགས་གསེབ་ཏུ་བོང་བུའི་རྣམ་ཅན་གྱི་མི་མ་ཡིན་ཞིག་དང་འཕྲད། འཇིགས་སྣང་གང་ཡང་མ་མཛད་པར་ཕྱག་ཕྲེང་སྐེ་ལ་བཀོན་ནས་བོང་བུ་ལྟར་འཁྲིད་ཡོང་བར། ཁོས་གང་དགོས་བྱ་རྒྱུ་ཡིན་ཚུལ་ བརྗོད་དེ་གློད་རོགས་ཞུས་པར། སང་ཉིན་ཚོགས་ལངས་ལ་རོགས་བྱ་དགོས་གསུངས་པས། ཁོས་ཁྱེད་རང་གནམ་ཡངས་ལ་མིག་གིས་གཏན་ནས་མ་བལྟ་བར་རྟགས་བསལ་དང༌། ལན་ཁ་ནས་གང་ཐོན་བརྗོད་ཅིག་ཅེས་ཟེར་བ་བཞིན་དེ་ནུབ་ཡར་ལོག་སྟེ། སང་ཉིན་དེ་ལྟར་མཛད་པས་རིགས་ལམ་ལ་ཐོགས་པ་མེད་པར་གྱུར་ཏེ་ཆོས་གྲོགས་དེ་ཉིད་སྨྲ་བ་མེད་པའི་གནས་ལ་བཀོད། ཚོགས་ལངས་ཚར་བའི་རྗེས་གནམ་ཡངས་ལ་གཟིགས་པ་ན། བོང་བུའི་མགོ་ཅན་གོས་ཆེན་གྱི་སྟོད་འགག་གྱོན་པ་ཞིག་གིས་བལྟས་ནས་བསྡད་ཡོད་པ་དེ་ཉིད་དུ་ཡལ་བར་གྱུར་སྐད། ཚོགས་བཞེངས་ཚར་སྐབས་ཆོས་གྲོགས་ཀྱི་ཤག་ཏུ་གསོལ་ཚིགས་ལ་འགྲོ་སྲོལ་ཡོད་ཀྱང༌། ཆོས་གྲོགས་ཀྱིས་མ་འབོད་པར་སྔོན་ལ་སོང་བ་དང༌། རྗེ་འདིས་ཀྱང་རྗེས་སུ་ཕེབས་པས། ཁོང་གིས་དཔེ་ཆ་ཚང་མ་མེར་བསྲེགས་ནས་ཤོག་བུའི་དུ་དྲིས་ཁེངས་ནས་ཡོད་པར། གང་ཡིན་བཀའ་འདྲི་མཛད་པས། ངས་ད་བར་དཀའ་ལས་བྱས་ནས་དཔེ་ཆ་བལྟས་པ་ཡིན་ཏེ། ད་ཕན་ཐོགས་གང་ཡང་མི་འདུག་ཟེར། རྗེ་འདིས་དེ་འདྲ་མ་བྱེད་ངས་འདི་འདྲ་བྱེད་ཅིང་འདི་འདྲ་བྱུང་བས་གདུག་འདྲེའི་ནུས་པ་ཡིན་པ་ལས། ངས་གང་ཡང་མི་ཤེས་ཞེས་གསུངས་སྐད། གང་ལྟར་ཡོན་ཏན་ཐམས་ཅད་བུམ་ནང་གི་མར་མེ་ལྟར་སྦ་བའི་སྒོ་ནས་མཁས་གྲུབ་ཀུན་གྱི་ཡང་རྩེར་གྱུར་པ་ནི་གོར་མ་ཆག་ཅིང༌། དེ་ལྟར་རིམ་གྱིས་གཞུང་ལུགས་རབ་འབྱམས་ལ་སྦྱངས་པ་མཐར་སོན་པ་ན། ལྷ་ལྡན་སྨོན་ལམ་ཆེན་མོའི་གྲྭ་སྐོར་དམ་བཅའ་བཞག དེ་ནས་རྒྱུད་སྟོད་གྲྭ་ཚང་དུ་ཞུགས་ཏེ་རྒྱུད་སྡེའི་སྙིང་པོ་ཀུན་ལ་སྦྱངས་པར་མཛད། རིམ་གྱིས་བླ་མ་དབུ་མཛད་དང་མཁན་ཁྲིར་ཕེབས། རྒྱུད་པའི་མཁན་ཁྲི་རྩིས་བཞེས་སྐབས་དངུལ་ཊམ་དཀར་རསྙིང་ཟད་འགྲོ་རྒྱུགས་དཀའ་བའི་རིགས་རྩིས་སྤྲོད་བྱ་སྲོལ་ལྟར་སྤྲོད་ལེན་སྐབས་རསྙོག་གྲ་བརྒྱུད་མར་འབྱུང་བ་ལ། རྗེ་འདི་པས་དངུལ་ཁུག་ལ་རྒྱུད་པའི་སྤྱི་ཐམ་ཕབས་སུ་བཅུག་ཏེ། ཕྱིས་མཁན་ཁྲི་ཟིན་རྗེས་དངུལ་ཁུག་སྤྱི་ཐམ་འབྱར་མ་རྩིས་སྤྲོད་མཛད་པས་སྟབས་བདེ་རསྙོག་ཁྲ་མེད་པ་བྱུང་བ་སོགས་འཇིག་རྟེན་གྱི་བྱ་བཞག་ལའང་མཁྱེན་རླབས་ཤིན་ཏུ་ཆེ་བར་གྲགས། རབ་བྱུང་བཅུ་བཞི་པའི་ས་ལུག་༡༨༥༩ལོར་ཤར་རྩེ་ཆོས་རྗེའི་ཁྲིར་ཕེབས་ཤིང༌། རབ་བྱུང་བཅོ་ལྔ་པའི་ཐོག་མ་མེ་ཡོས་༡༨༦༧ལོར་དགའ་ལྡན་གསེར་ཁྲིར་ཕེབས། ཁྲི་པའི་བྱེད་སྒོ་འཐུས་ཚང་གནང་བཞིན་པའི་མུར། འདིས་དགའ་ལྡན་གསེར་ཁྲི་སྐྱོང་བའི་སྐབས། སྤྱི་མཁན་དཔལ་ལྡན་དོན་འགྲུབ་ཀྱིས་འབྲས་སྤུངས་རིགས་གྲྭའི་རྩོད་སྙོག་ལ་རྒྱབ་ཡངས་བྱས་ཏེ། དགའ་འབྲས་ཟུང་དྲུང་ཞེས་པ་བཙུགས། སྲིད་སྐྱོང་རྒྱལ་ཚབ་རྭ་སྐྱེང་རིན་པོ་ཆེ་ལ་གྱེན་ལངས་དང་སྙྙེ་མོ་རྒྱལ་བྱེད་ཚལ་དུ་རྒྱངས་འབུད་བཏང་ཟིན་བའི་བཤད་སྒྲ་བ་དང་མཉམ་དུ་བསྡེབས་ནས། བོད་ཀྱི་བསྟན་སྲིད་ཐུག་པ་ལྟར་དཀྲུག་པའི་སྐབས་དང་འཁེལ་ནའང་སྤྱི་མཁན་དཔལ་དོན་དང་གྲྭ་ཚང་གཅིག་པའི་ལ་ཞེན་ཕྱོགས་ལྷུང་མ་གནང་བར་རྒྱ་མཚོ་ཆེན་པོ་དང་རི་བོ་མཐོན་པོ་ལྟ་བུ་གཡོ་འགུལ་མེད་པར་བཞུགས་འདུག་པས་ཆོས་སྲིད་གཉིས་ཐད་ནས་གཟིགས་རྒྱང་ཡངས་པའི་སྐྱེས་ཆེན་དམ་པ་ཞིག་ཏུ་ཞུགས་སོ། །དེ་ལྟར། ལོ་གཉིས་ཙམ་ལས་མ་བཞུགས་པར་༡༨༦༩ལོར་དགའ་ལྡན་ཆོས་ཀྱི་ཕོ་བྲང་དུ་འཇམ་དཔལ་སྙིང་པོའི་དྲུང་དུ་གཤེགས།
དོན་གྲུབ།
དོན་གྲུབ་ནི་ནང་པ་སངས་རྒྱངས་ཀྱི་ལྷ་གཅིག་རེད།
ཨ་ཌོལ་ཧྥོ་པེ་རེ་ཛུ།
ཨ་ཌོལ་ཧྥོ་པེ་རེ་ཛུ་ནི་ཁོང་ནི་ཨར་ཇེན་ཊི་ན་ཡི་ཆབ་སྲིད་མཁས་ཅན་ཞིག་རེད།
ཟླ་༢ཚེས་༡༠ཉིན་
ཟླ་༢ཚེས་༡༠ཉིན་ནི་སྤྱི་ལོའི་ལོ་གཅིག་གི་ནང་གི་ཉི་མ་༤༡པ་ཡིན། ལོ་མཇུག་ལ་ད་དུང་ཉིན་༣༢༤ཡོད།
༡༨༧༦ལོ།
༡༨༧༦ལོ་ནི་ཀེ་ལུའོ་ཀེ་ལི་ཡའི་ལོ་ཐོའི་ནང་བཀོལ་སྤྱོད་བྱས་པའི་ལོ་ཞིག་ཡིན།
གནའ་རབས་མ་ཡ།
ཨ་མེ་རི་ཁ་དབུས་མའི་ས་ཁུལ་དུ་འཚོ་སྡོད་བྱས་པའི་ཨེན་ཏེ་ཨན་གྱི་མ་ཡ་མིའི་མེས་པོ་ཚོས་སྔོན་ཆད་བརྗེད་ཆགས་འོད་སྟོང་འབར་བའི་གནའ་རབས་མ་ཡའི་ཤེས་རིག་གསར་གཏོད་མཛད། ཁོ་ཚོ་ལ་རང་ཞིད་ཀྱི་ཆོས་ལུགས་དང་ཡི་གེ སྐར་རྩིས་སོགས་ཡོད་པར་མ་ཟད། རིམ་གྲས་ལམ་ལུགས་ཀྱི་རྒྱལ་ཁབ་ཀྱང་བཙུགས་ཡོད། གནའ་རབས་མ་ཡའི་ཤེས་རིག་དེ་ཧ་ལམ་སྤྱི་ལོའི་སྔོན་གྱི་༢༥༠༠ལོ་ཡས་མས་སུ་གྲུབ་ཅིང་། དུས་རབས་༡༧པར་སི་ཕེན་མི་སེར་སྤེལ་མཁན་ཨ་མེ་རི་ཁ་སྐམ་སར་བསླེབས་རྗེས་གནའ་རབས་ཤེས་རིག་དེ་རིམ་གྱིས་ཚ་ཁུལ་ནགས་ཚལ་ཁྲོད་དུ་ཉམས་དམས་སུ་གྱུར།
མ་ཡའི་ཤེས་རིག་དེ་གནས་གང་དུ་ཡོད།
ཨ་མེ་རི་ཁ་དབུས་ཁུལ་གྱི་ས་ཁྲ་རུ་སྐམ་ས་དོག་རིང་ཞིག་མཐོང་ཐུབ་པ་དེས་ཨ་མེ་རི་ཁ་ལྷོ་མ་དང་བྱང་མའི་སྐམ་ས་གཉིས་སྦྲེལ་ཡོད་ལ། མ་ཡའི་ཤེས་རིག་ནི་འབྲེལ་ཐག་དེའི་སྟེང་དུ་དར་ཞིང་རྒྱས་པ་ཡིན། མ་ཡའི་ཤེས་རིག་ཐོག་མར་དབུས་ཕྱོགས་ཀྱི་ས་དམའ་སར་བྱུང་ཞིང་རིམ་གྱིས་མཐའ་འཁོར་གྱི་རྒྱ་མཚོའི་འགྲམ་གྱི་བདེ་ཐང་དུ་ཁྱབ། ཕྱོགས་བཞི་ཕལ་ཆེར་རྒྱ་མཚོས་བསྐོར་ཡོད་པས་མི་སེར་སྤེལ་མཁན་མ་བསླེབས་སྔོན་དུ། མ་ཡའི་ཤེས་རིག་ནི་བཀག་སྡོམ་ཐེབས་ལ་ཆ་ཚང་བ་ཞིག་ཡིན་ཕྱིར། འཛམ་གླིང་སྟེང་གི་གནའ་རབས་ཤེས་རིག་གཞན་དང་བསྡུར་ན་ཐུན་མིན་ཁྱད་ཆོས་མངོན་གསལ་དུ་མཆིས་སོ།
མ་ཡའི་སྤྱི་ཚོགས།
མ་ཡ་མིས་གནའ་སྔ་མོ་ཞིག་ནས་སྒྲིག་གཞི་དམ་པའི་རིམ་བཀར་ལམ་ལུགས་ཀྱི་སྤྱི་ཚོགས་བཙུགས་ཡོད། གཏོར་དབྱིབས་ཅན་གྱི་རིམ་གྲས་རི་མོ་དེས་མ་ཡ་མིའི་སྤྱི་ཚོགས་འབྲེལ་བ་གསལ་བཤད་བྱས་ཡོད། ཆེས་སྟེང་ན་རྒྱལ་པོ་བཞེངས་ཤིང་ཁོང་ནི་ལྷ་ཞིག་དང་གཉིས་སུ་མེད། མ་ཡ་མིས་རྒྱལ་བོ་རེ་རེ་ནི་ཉི་མ་ཞིག་ཡིན་པར་འདོད་ལ་ན་གཞོན་རྒྱལ་པོ་སྲིད་ཁྲི་ལ་འཁོད་ཚེ་ཉི་མ་གསར་བ་ཞིག་ཤར་པ་དང་། རྒྱལ་པོ་བགྲེས་སོང་ཞིག་ཚོ་ལས་འདས་པ་ན་ལ་ཁའི་ཉི་མ་ནུབ་རིར་ཡལ་བར་ངོས་འཛིན། རྒྱལ་པོའི་འོག་ནི་རྒྱལ་པོའི་ཕྱག་རོགས་བློན་ཆེན་ཡིན་ལ་དེའི་འོག་མ་སྐུ་དྲག་དང་དཔའ་རྟུལ། མཆོད་དཔོན། དེའི་འོག་མ་ཚོང་པ་དང་ལག་ཤེས་བཟོ་ལས་པ། སྒྱུ་རྩལ་པ་ཡིན་ལ་ཁོ་ཚོའི་ཐད་ཀར་སྐུ་དྲག་ལ་ཞབས་ཞུ་བྱེད་ཆོད་ ཆེས་ཐ་མ་ནི་ལྟང་འདྲེན་མཁན་དང་ཞིང་པ། བྲན་གཡོག་བཅས་ཡིན​།
མ་ཡ་མིའི་ཡི་གེ
མ་ཡ་མི་ལ་རང་ཉིད་ཀྱི་སྐད་ཆ་དང་ཡི་གེའི་མ་ལག་ཡོད། མ་ཡ་མིའི་ཡི་གེ་ནི་འདྲ་གཟུགས་ཡིག་རིགས་ཤིག་ཡིན་ལ་ཐུན་མོང་མ་ཡིན་པ་དང་སྣ་མང་སྣེ་འཛིངས་ཀྱི་དབྱིབས་རིས་མང་པོ་ཡོད། རི་མོ་འདྲ་བའི་ཡིག་རིགས་དེ་སྤྱིར་བཏང་ཚོན་དམར་པོ་དང་ནག་པོ་གཉིས་ཀྱིས་བྲིས་ཤིང་གཙོ་བོ་སྐར་རྩིས་དང་ལོ་རྒྱུས་དོན་རྐྱེན་བཀོད་ཡོད། ལོ་རྟགས་སམ་མི་མིང་མཚོན་པའི་ཡི་ཀེ་༨༠༠ལྷག་ད་ལྟ་ཚན་རིག་པ་ཚོས་ཤེས་ཡོད་ཀྱང་ཡི་གེ་མང་ཆེ་བ་ཀློག་ཤེས་མཁན་མེད། བཤད་ཚུལ་ལྟར་ན་མ་ཡའི་ཡི་གེས་བྲིས་པའི་དཔེ་ཆ་ཉུང་མཐའ་ཡང་སྟོང་ལྷག་ཡོད་ཟེར།
མ་ཡ་མིའི་ཟུར་གསུམ་མཆོད་སྟེགས།
མ་ཡ་མིས་ལྷ་ལ་མཆོད་པ་བྱ་ཕྱིར་བྲག་རྡོ་ཆེན་པོ་བཀོལ་ནས་ཟུར་གསུམ་དབྱིབས་ཀྱི་མཆོད་སྟེགས་བཟོ་སྐྲུན་བྱས། སྟེགས་བུ་རིམ་པ་༣~༥ཅན་གྱི་སྟེང་ནི་ཁོད་སྙོམས་པའི་མཆོད་ཁྲི་ཞིག་ཡིན་ལ། དེའི་སྟེང་དུ་ཞྭ་མོ་ནང་བཞིན་གྱི་སྟེགས་རྩེ་ཀྲོང་ངེར་ཡོད་ཅིང་དེའི་ནང་སྟོང་བ་ཡིན​། སྟེགས་རྩེ་རུ་རི་མོ་སྣ་ཚོགས་ཀྱིས་ཁེངས་ཤིང་མཆོད་ཁྲིའི་རིམ་པ་རེ་རེར་སྦྲུལ་མགོ་དང་ཨ་མེ་རི་ཁའི་སེང་མགོ། ཨ་མེ་རི་ཁའི་གཟིག་མགོ་སོགས་བརྐོས་ཡོད། སྐབས་དེར། ལྷ་ཁང་དེ་དག་གི་ཕྱི་རོལ་ཏུ་ཚོས་དམར་སྟུག་པོར་བྱུགས་ཡོད། དེ་སྔ་སི་ཕེན་གྱི་མི་སེར་སྤེལ་མཁན་གྱིས་མཆོད་སྟེགས་ཀྱི་ཤུལ་རྗེས་དེ་དག་རྙེད་དུས་མིང་ལ་"མ་ཡ་མིའི་ཟུར་གསུམ་སྟེགས་བུ་"ཞེས་བཏགས།
སལ་ཝ་ཌོར་དཱ་ལི།
སལ་ཝ་ཌོར་དཱ་ལི་(སེ་པན་སྐད།: Salvador Dalí)
པོའོ་ཅིང་ཡན།
པོའོ་ཅིང་ཡན་(རྒྱ་སྐད།: 鮑敬言)ནི་དུས་རབས་བཞི་པའི་སྐབས་ཀྱི་གཞུང་མེད་ལམ་སྲོལ་གྱི་མཚན་ཉིད་རིག་པ་ཞིག་རེད།
ཨ་རིག་མཁན་ཆེན་པདྨ་ཚེ་དབང་གི་རྣམ་ཐར།
ཨ་རིག་མཁན་ཆེན་པདྨ་ཚེ་དབང་གི་རྣམ་ཐར་ཞེས་པ་ནི་མཁན་ཆེན་དགེ་ལེགས་ཆོས་འཕེལ་རང་གི་ཞལ་སློབ་རྣམས་ཀྱིས་མཛད་པའི་རྣམ་ཐར་ཞིག་རེད མཛད་པ་པོ། ཨ་རིག་ཆོས་སྒར་མཁན་ཆེན་རྣམ་ལྔ་སོགས།
རྣམ་ཐར་གྱི་མཚན་ཆ་ཚང་།  སྙིགས་དུས་བསྟན་པའི་སྒྲོན་མེ་ཐམས་ཅད་མཁྱེན་པ་པདྨ་ཚེ་དབང་རིན་པོ་ཆེའི་ཐུན་མོང་ཕྱིའི་མཛད་རྣམ་ཅུང་ཟད་བརྗོད་པ་སྐལ་བཟང་དད་པའི་གསོས་སྨན་ཞེས་བྱ་བ།
ནང་དོན།
༡ དམ་པའི་ལུང་གིས་ཟིན་ཚུལ་དང་འཁྲུངས་ཡུལ་ཡབ་ཡུམ་བཅས་ཀྱི་ཆེ་བ།
༢ རྩོད་མེད་མཁས་པར་གྱུར་པའི་ཆེ་བ།
༣ སྡོམ་བརྩོན་བཙུན་པའི་ཆེ་བ།
༤ བཟང་པོའི་ཕྲིན་ལས་བསྐྱངས་པའི་ཆེ་བ།
༥ གྲུབ་པའི་གོ་འཕང་བརྙེས་པའི་ཆེ་བ།
༦ གཟུགས་སྐུའི་བཀོད་པ་བསྡུས་ཚུལ་གྱི་ཆེ་བ།
དཔེ་སྐྲུན་ཁང་། པེ་ཅིན་མི་རིགས་དཔེ་སྐྲུན་ཁང་།
དེབ་ཚད། ༨༥༠× ༡༡༦༨  ༡ /༣༢  དཔར་ཤོག༤་༥ ཅན་གྱི་ཤོག་ངོས༡༣༥ བཞུགས།
དཔེ་སྐྲུན་དུས་ཚོད་དང་དེབ་གྲངས། སྤྱི་ལོ༢༠༠༦ ཟླ༦ ལ་དེབ༡༢༠༠༠ དཔར་བའོ། །
ད་དུང་གཟིགས།
མཁན་ཆེན་དགེ་ལེགས་ཆོས་འཕེལ། མཁན་པོ་པད་ཚེ། སི་ཁྲོན་ཞིང་ཆེན་བོད་ཡིག་སློབ་གྲྭ།
རོང་བན། ༠༤:༢༠, ༣ ཟླ་བདུན་པ། ༢༠༡༡ (UTC)
འབའ་གྲུབ་པ་དགོན།
གྲུབ་དགོན་ཨོ་རྒྱན་ཐེག་མཆོག་གླིང་།
ཕྱི་ཕྱོགས་དྲྭ་མཐུད།
རོང་བན་ནས། རབ་རྒྱན་ལྕགས་ཡོས་ལོའི་ཟླ༥ ཚེས༢ ཉིན།
འོ་ལྡེ་སྤུ་རྒྱལ་པའི་བློན་པོ་རྩལ་ཅན་རིམ་བྱུང་
བོད་ཀྱི་རྒྱལ་རབས་རིམ་བྱུང་གི་ནང་དུ་བློན་པོ་རྩལ་བོ་ཆེ་མང་པོ་བྱུང་ཡོད་པས་འདིར་དེ་དག་རེ་རེ་བཞིན་རྒྱལ་རབས་གང་དག་གི་སྐབས་སུ་བྱུང་བ་སོགས་གསལ་བོར་བཀོད་ཡོད།
དཀའ་འགྲེལ།
1.བཙན་པོ་ལྡེ་པྲུ་གནམ་གཞུང་བརྩན། འདི་པ་ས་ཡི་ལྡེ་བརྒྱད་དུ་གྲགས་པའི་གཉིས་པ་སྟེ་ལྡེ་འཕྲུལ་ནམ་གཞུང་བཙན། ཞེས་ཀྱང་བྱའོ། ། 2.སྙིང་ཤེས། བློ་གྲོས་དང་ལྡན་པའི་དོན། 3.མོ་ན། མོ་རང་ཉིད་དམ་ཁོ་མོ་ཞེས་པའི་དོན། མོན་ཡིན་པར་འདོད་མཁན་ཡང་མཆིས། 4.ལྟག་བརྟན། རྟག་བརྟན་ཏེ་བློ་སེམས་འགྱུར་བ་མེད་པའི་དོན། 5.འདོམ་སྟེ། དོམ་སྟེའམ་དམ་པོ་སྟེ་ཞེས་པ་ངང་ཚུལ་དམ་པོར་སྲུང་བའི་དོན་ལ་འཇུག་པ་འདྲ། 6.འདྲོན་པོ། མགྲོན་པོ་དང་དོན་གཅིག 7.ཁ་བཀལ། ཁ་བཀར་ཞེས་པའི་དོན། 8.འཛངས་གྱད། མཛངས་ཁྱད་དེ་མཛངས་པའི་ཁྱད་པར་དང་ཁྱད་ཆོས། 9.གཉུག་མ། ཚུལ་ལམ་ལུགས་ཀྱི་དོན་ཏེ་ཚུལ་དང་ལུགས་དང་མཐུན་པར་འབངས་སུ་བཀུག་པ་དང་། ཡང་ན། གདོད་མའམ་སྔ་མ་ཞེས་པའི་དོན། 10.རལ་གྱི། རལ་གྲི་དང་དོན་གཅིག 11.བརྡའ་པྲད། བརྡ་ཕྲད་དམ་བརྡ་སྤྲད་ཅེས་པའི་དོན་དང་། ཡང་ན། མདའ་ཕྲད་དེ་མདའ་ཁ་བྱེད་པའི་དོན། 12.བགྱོན་པ། བཀྱོན་པ་དང་དོན་གཅིག 13.ཐོག་ཆེས། ཐོག་གེ་སྟེ་འཕྲལ་དང་མྱུར་བའི་དོན། 14.སྣམ་པྲག ཨ་ཕྲག་གམ་ཨམ་ཕྲག་སྟེ་རུམ་ཡིན་པ་འདྲ། 15.ཟླ་ལ། འདིར་ཞར་ལ་ཞེས་པ་དང་མཚུངས། 16.བགྲགས། འདིར་བགྲངས་དང་མཚུངས། 17.ཚོར་སྐྱེན་ལ་དཀུ་ཆེ། ཚོར་བ་མྱུར་ལ་ཐབས་རྩལ་ཆེ། ཞེས་པ་དང་། ཡང་ན། ཚོར་བ་མྱུར་ལ་དཀྱེལ་ཀྱང་ཆེ།  ཞེས་པའི་དོན། 18.མྱྀ་ཆིག་ལ་ཚོགས་དགུ་ཚོགས་ན། མི་ཞིག་ལ་འཛོམས་དགུ་འཛོམས་ན། ཞེས་པའི་དོན། 19.རྀང་བོ་མ་རག་པ། རིང་བོ་མ་ཐོགས་པའི་དོན། 20.སྐྱིན་བར། ཚབ་བམ་དོད་དུ་ཞེས་པའི་དོན། 21.བཅུག་ཀྲང་།བཅུག་གྲང་སྟེ་འདིར་གྲང་ནི་ཐག་མ་ཆོད་པ་དང་ཐེ་ཚོམ་སྟོན་བྱེད་ཀྱི་སྒྲའམ་ཚིག་གྲོགས་སོ། །
ཀརྨ་པ་རོལ་པའི་རྡོ་རྗེ་
༼དུང་དཀར་ཚིག་མཛོད་ཆེན་མོ་༽ནས་བཏུས།
ཟླ་༢ཚེས་༡༡ཉིན་
ཟླ་༢ཚེས་༡༡ཉིན་ནི་སྤྱི་ལོའི་ལོ་གཅིག་གི་ནང་གི་ཉི་མ་༤༢པ་ཡིན། ལོ་མཇུག་ལ་ད་དུང་ཉིན་༣༢༣ཡོད།
ཁའོ་ཕན།
ཁའོ་ཕན་
སི་ནོ་པེ། (ཏུར་ཀི།)
སི་ནོ་པེ་ནི་ཏུར་ཀིའི་གྲོང་སྡེ་ཞིག་རེད།
སི་ནོ་པེ་ཡིའི་དིའོ་ཇེ་ན།
སི་ནོ་པེ་ཡིའི་དིའོ་ཇེ་ན་(ཀེ་རི་སིའི་སྐད།: Διογένης ὁ Κυνικός)ནི་རིག་རྒྱལ་ཁབ་ཀྱི་མཚན་ཉིད་རིག་པ་ཞིག་རེད།
ཟླ་༢ཚེས་༡༣ཉིན་
ཟླ་༢ཚེས་༡༣ཉིན་ནི་སྤྱི་ལོའི་ལོ་གཅིག་གི་ནང་གི་ཉི་མ་༤༤པ་ཡིན། ལོ་མཇུག་ལ་ད་དུང་ཉིན་༣༢༡ཡོད།
མགོ་མཁྲེགས་གཞུང་ལུག
མགོ་མཁྲེགས་གཞུང་ལུག་ནི་རིག་རྒྱལ་ཁབ་གྱི་མཚན་ཉིད་རིག་པའི་ཁུངས་ཞིག་རེད།
ཐང་ཏ་ལོ་ནེ།
ཐང་ཏ་ལོ་ནེ་ནི་ཀོ་མེ་དི་ཡ་དེལ་ཨར་ཏེའི་ནང་གི་གལ་ཆེའི་མི་སྣ་རེད།
ཟླ་༢ཚེས་༡༢ཉིན་
ཟླ་༢ཚེས་༡༢ཉིན་ནི་སྤྱི་ལོའི་ལོ་གཅིག་གི་ནང་གི་ཉི་མ་༤༣པ་ཡིན། ལོ་མཇུག་ལ་ད་དུང་ཉིན་༣༢༢ཡོད།
ཟླ་༢ཚེས་༡༤ཉིན་
ཟླ་༢ཚེས་༡༤ཉིན་ནི་སྤྱི་ལོའི་ལོ་གཅིག་གི་ནང་གི་ཉི་མ་༤༥པ་ཡིན། ལོ་མཇུག་ལ་ད་དུང་ཉིན་༣༢༠ཡོད།
སི་ཀ་ར་མུ་ཅིའ།
སི་ཀ་ར་མུ་ཅིའ​་ནི་ཀོ་མེ་དི་ཡ་དེལ་ཨར་ཏེའི་ནང་གི་གལ་ཆེའི་མི་སྣ་རེད།
སི་ཀ་པི་ནོ།
སི་ཀ་པི་ནོ་ནི་ཀོ་མེ་དི་ཡ་དེལ་ཨར་ཏེའི་ནང་གི་གལ་ཆེའི་མི་སྣ་རེད།
བོད་ཀྱི་རྩོམ་རིག་གི་འཕེལ་རིམ་རགས་ཙམ་གླེང་པ།
བེ་རི་འཇིགས་མེད།
སྔོན་གླེང༌། ལི་འཁྲིའི་ཐིག་ལེ་འཛུམ་པའི་དཀྱིལ་འཁོར་ལ།། ཆོས་ཀུན་གཅིག་ཏུ་འཆིངས་བའི་འོད་ཞགས་གསལ།། འགྲོ་བློའི་རྨོངས་པ་གཏུབས་པའི་མཚོན་རྣོན་གྱིས།། མུན་པའི་གཡུལ་ས་འཇོམས་པའི་མགོན་དེས་སྐྱོངས།། མཁས་པའི་བྱ་བ་ནམ་མཁའི་མཐའ་ལྟར་ཡངས།། ཤེས་བྱའི་རྣམ་གྲངས་སྐར་མའི་གྲངས་ལས་མང༌།། དེ་ཀོ་གཅིག་ཏུ་གསལ་བའི་མེ་ལོང་ནི།། རྩོམ་རིག་ཟླ་བའི་དཀྱིལ་འཁོར་འདི་ཁོ་ན།། ཞེས་གང་ཞིག་སྔོན་དུ་གླེང་བའི་གཏམ་གྱིས་མཚམས་སྦྱར་ནས་འདི་བོད་ཀྱི་རྩོམ་རིག་གི་འཕེལ་རིམ་རགས་ཙམ་གླེང་པ་ལ། དེ་ཡང༌། མཁས་པའི་བྱ་བ་ལ་མུ་མཐའ་མེད་ཅིང༌། ཤེས་བྱའི་རྣམ་གྲངས་ལ་རྫོགས་མཐའ་མེད། ནམ་མཁའི་སྐར་ཚོགས་དང་ཆུ་ཁའི་བྱེ་མ་ལྟ་བུའི་ཤེས་བྱའི་བྱེ་བྲག་ཤིན་ཏུ་མང་པོའི་ནང་ནས། རྩོམ་རིག་ནི། འཕགས་ཡུལ་གྱི་སྙན་ངག་པ་ཙན་དྲ་གོ་མས། གང་ཕྱིར་མཁས་པའི་ལས་གསུམ་ལས།། འཆད་རྩོད་ངག་ལ་མ་ངེས་པ།། སྲིད་ཕྱིར་མི་འཁྲུལ་རྩོམ་པ་སྟེ།། ཞེས་དང༌། རྗེ་ཙོང་ཁ་པ་ཆེན་པས། རིག་ལམ་རྣམ་པར་འབྱེད་པའི་རྣམ་དཔྱོད་དང༌།། གཞུང་ལུགས་གདམས་པར་ཤར་བའི་ཉམས་ལེན་དང༌།། ཚིག་སྦྱོར་ཚུལ་ལ་མཁས་པའི་ངག་གི་དཔལ།། ས་སྟེང་འདི་ན་རིན་ཆེན་རྣམ་གསུམ་སྣང༌།། ཞེས་དང༌། རྒྱ་ནག་གི་ཀོང་ཙེ་འཕྲུལ་གྱི་རྒྱལ་པོས། སྙན་ངག་མེད་ན་གཏམ་དུ་བྱ་བ་མེད།། ཞེས་དང༌། ཚན་རིག་པ་ཞིག་གིས། གལ་ཏེ་ངར་མི་ཚེ་ལྷག་མ་ཅུང་ཟད་ཡོད་ན་སྙན་ངག་གི་ཚིག་སྦྱོར་ལ་སྦྱོང་ངེས་ཡིན། ཞེས་སོགས། ཤེས་བྱའི་གནས་ལུགས་འཚོལ་མཁན་ནང་དོན་རིག་པའི་མཁས་པ་དང༌། དབང་པོའི་མངོན་སུམ་གྱི་སྤྱོད་ཡུལ་ལ་སྡེ་ཚན་ཆ་བགོས་ཀྱི་ཞིབ་འཇུག་བྱེད་མཁན་གྱི་ཚན་རིག་པས་མཚོན། འཇིག་རྟེན་འདིར་མཁས་པའི་མཚན་སྙན་དང༌། མཛད་པའི་ལག་རྗེས་ལྡན་པའི་གྲགས་ཅན་མི་སྣ་མང་པོས་རྩོམ་རིག་གི་འཇིག་རྟེན་ཉུལ་བ་ནི་མཁས་པའི་བྱ་བ་ཀུན་གྱི་ནང་ནས་རབ་དང་ཕུལ་དུ་བྱུང་བར་ངོས་འཛིན་གནང་འདུག ངོས་འཛིན་དེ་ལྟར་གནང་བའི་རྒྱུ་མཚན་རྒྱབ་ལྗོངས་དང་བཅས་པ་ཤེས་ནས། རྩོམ་རིག་གི་ངོ་བོ་དང་ནུས་པ། གྲུབ་ཆ་དང་རྒྱུ་རྐྱེན། ཕན་ནུས་དང་དབྱེ་སྒོ། བྱུང་རིམ་དང་འཕེལ་རིམ་བཅས། རིག་པའི་གཞུང་ལུགས་ཀྱི་སྒྲོམ་གཞི་ལྡན་པའི་ཐོག་ནས་ཤེས་དགོས་པ་ནི་མཁས་པའི་བྱ་བའི་ནང་མེད་ཏུ་མི་རུང་པའི་ཆོས་ཉིད་ཅིག་རེད་སྙམ།
༡ རྩོམ་རིག་གི་ངོ་བོ་དང་ནུས་པ།
རྩོམ་རིག་ཅེས་པ་ནི། རྩོམ་པ་པོའི་བསམ་བློའི་ཀུན་རྟོག་ལ་དགའ་སྐྱོ་ཁྲོ་ཆགས་གང་ཞིག་གིས་གཡོ་འགུལ་ཐེབས་པ་ལས་བྱུང་བའི་ནང་བསམ་བློའི་འཆར་སྒོ་དེ་ཉིད། ཕ་རོལ་པོས་གོ་བ་ཇི་ལྟར་བ་བཞིན་ལེན་ཐུབ་པའི་སྒྱུ་རྩལ་གྱི་བརྡ་ཐབས་ཤིག་ཡིན། སྤྱིར་བཏང་རྩོམ་ཞེས་པ་ནི་བྱ་བ་གང་ཞིག་བྱེད་པའི་དོན་ལ་ཐད་ཀར་བཏགས་པའི་མིང་སྤྱིར་བཏང་པ་ཞིག་ཡིན་ལ། ཞེ་ཚིག་སྦྱར་ན་མཛད་དང་གནང་ཞེས་པ་དང་དོན་འདྲ་སྟེ། སྐྱེས་བུ་དམ་པའི་མཛད་པ་རེད་ཅེས་པ་ལྟ་བུས་ཤེས་ཐུབ་པས་སོ།། ཞེ་ཚིག་མ་སྦྱར་ན་བཟོ་བ་དང༌། ཡང་དོན་འདྲ་བས་དེས་ན། རྩོམ་ཞེས་པ་ནི་ཤོག་ཐོག་སྨྱུག་རྩེ་བཙུགས་པའི་ཆ་ཤས་ཁོ་ན་ལ་གོ་མི་དགོས་པ་སེམས་སོ།། འོན་ཀྱང་དུས་ཕྱིས་སམ་དེང་སང་ནི་རྩོམ་རིག་གི་ཐ་སྙད་གཙོ་བོ་འཇུག་ས་ནི། སྙན་ཚིག་དང་སྡེབ་སྦྱོར་གྱི་གཞི་རྐང་བརྟན་པོ་ལྡན་པའི་ཤོག་ཐོག་གི་ནག་རིས་ལ་གོ་བའི་སྲོལ་རྒྱུན་འབྱམས་སུ་ཀླས་ཟིན་པས། དེ་ཉིད་དབང་བཙན་པོའི་ལུགས་སུ་བྱས་ན་འཐད་དོ་སྙམ་དུ་སེམས་སོ།། ཡང་འགའ་ཞིག་གིས། རྩོམ་རིག་ཅེས་པའི་དོན་ནི། སྙན་རྩོམ། སྒྲུང་རྩོམ། ལྷུག་རྩོམ། ཟློས་གར་བཅས་པའི་ངག་གི་སྒྱུ་རྩལ་གྱི་རིག་པའི་གནས་ཏེ། བཅད་ལྷུག་སྤེལ་མ་གསུམ་གྱི་བདག་ཉིད་ཅན་གྱི་སྒྲ་ཡང་འཇུག་གི་སྙན་ངག་གི་དོན་དངོས་སོ།། ཞེས་བྲིས་འདུག རྒྱ་སྐད་ཐོག་ཝིན་ཞུའེ་（文学）ཞེས་ཝིན་ནི་རྩོམ་དང༌། ཞུའེ་ནི་རིག་པ་སྟེ། བོད་སྐད་ཐོག་རྩོམ་རིག་ཞེས་པ་འདི་ཐོབ་པ་ཡིན། དེང་རབས་བོད་ཀྱི་སྨྱུག་ཐོག་པ་འགའ་ཞིག་གིས་རྒྱ་ཡི་ཝུན་ཞུའོ་དང་བོད་ཀྱི་སྙན་ངག་རིག་པ་གཉིས་དོན་གཅིག་མིང་གི་རྣམ་གྲངས་སུ་འདོད་པ་ནི། རྩོམ་པ་པོའི་དགོངས་ཚུལ་ཙམ་ལས་གནས་ལུགས་དངོས་ལ་རེག་པའི་བཤད་པ་ཡིན་མིན་མི་ཤེས། ནུབ་ཕྱོགས་པ་འགའ་ཞིག་གིས་རྩོམ་རིག་ལ་ཁྱབ་ཆེ་ཆུང་གཉིས་སུ་ཕྱེས་ཏེ། ཁྱབ་ཆེ་བའི་དབང་དུ་བྱས་ན་ཤོག་ཐོག་ཡི་གེ་ཕབ་ཚད་ལ་རྩོམ་རིག་ཟེར་བ་དང༌། ཁྱབ་ཆུང་བའི་དབང་དུ་བྱས་ན་དུས་བྱེ་བྲག་པ་དང་ཡུལ་བྱེ་བྲག་པ། སྐད་ཡིག་བྱེ་བྲག་དང་བརྗོད་གཞི་བྱེ་བྲག་པ་གང་ཞིག་གི་ཐོག་ནས་བྲིས་པའི་ཡི་གེ་ལ་གོ་དགོས་ཚུལ་བཤད་འདུག རྒྱ་གར་གྱི་གནའ་བོའི་མཁས་པ་ཚད་ལྡན་ཁ་ཅིག་ནི། སྒྲ་དོན་མཉམ་བསྲེས་ཀྱི་རིག་པ་ལ་རྩོམ་རིག་ཏུ་འདོད། མདོར་བསྡུས་ན་རྩོམ་རིག་ནི་ངག་གིས་བསྡུས་པའི་སྒྱུ་རྩལ་གྱི་རིག་པ་ཞིག་ལ་ཟེར་ཞིང༌། རིག་པ་དེ་ཉིད་ཀྱི་ཚབ་མཚོན་ནུས་པའི་ཡི་གེ་ལ་རྩོམ་ཡིག་ཟེར་བ་ཡིན། དེའི་གོ་དོན་དང་དབྱེ་བ། རྩོམ་ལུགས་སོགས་ཀྱི་རྣམ་གཞག་བསྟན་པའི་ངག་རིག་ལ་རྩོམ་རིག་གི་གཞུང་ཟེར། རྩོམ་རིག་གི་ནུས་པ་ནི། ལུས་ལ་སྲོག་གིས་འཁྱུད་པ་དང༌། སྲོག་ལ་དབུགས་ཀྱིས་འཁྱུད་པ་ལྟར། རྩོམ་པ་པོས་དམིགས་ཡུལ་གང་ཞིག་བཟུང་ནས་བྲིས་པའི་རྩོམ་ཡིག་དེ་སུ་ཞིག་གིས་ཀློག་པ་ན། རྩོམ་པ་པོའི་བསམ་བློའི་ནང་གི་དགའ་སྡང་ཁྲོ་ཆགས་ཀྱི་རྣམ་པ་གང་ཞིག་འཕྱོ་ཡོད་པ་དེའི་ཤུལ་ནས་ཀློག་པ་པོའི་བསམ་བློ་ཡང་ཤུགས་མ་ཐུབ་ཀྱིས་ཁ་ཤོར་ནས་འགྲོ་བ་མ་ཟད་ཀློག་པ་པོའི་སེམས་ཁོང་དུ་རྩོམ་པ་པོའི་ཚོར་བ་གསོན་པོ་ཞུགས་ནས། རྩོམ་པ་པོའི་བསམ་བློའི་ཚབ་མཚོན་བྱས་ཏེ་དགའ་སྡང་ཁྲོ་ཆགས་ཀྱི་ཚོར་བ་བརྗེན་པས་རང་བློ་ཡོངས་སུ་བསྒྱུར་འགྲོ་བ་དེ། རྒྱ་ནག་གི་རྩོམ་པ་པོ་ཁ་ཅིག་གིས་སྙན་ངག་གི་སྲོག་ཏུ་འདོད་ཅིང༌། རང་རེའི་རྩོམ་རིག་མཁས་པ་ཚོས་དེ་འདྲ་འདོད་མཁན་ཡོད་མེད་ད་ཕན་མ་མཐོང་མོད། འདི་ལ་རྩོམ་རིག་གི་ནུས་པ་ཞེས་འགྲེལ་བཤད་བྱས་ན་འོས་ཤིང་འཚམ་པར་སེམས། དཔེར་ན། སྟོན་པ་ཐུགས་རྗེ་ཅན་གྱི་ལུང་སྡེ་བཞི་ཉན་པ་དང་ཀློག་པ་ལས། ཉན་མཁན་དང་ཀློག་མཁན་ཚོ་འཁོར་བ་ལ་ཞེན་པ་ལོག་ནས་ཐར་པ་ལ་ཡིད་སྨོན་ཤོར་བ་དང༌། སྲོང་བཙན་སྒམ་པོའི་ལོ་རྒྱུས་ཀློག་པས་མི་རིགས་ཀྱི་སྤོབས་པ་སླེབས་པ་དང༌། ཞྭ་སྒབ་པའི་རྒྱལ་རབས་ཀློག་ནས་རྒྱ་བོད་ཀྱི་དབྱེ་མཚམས་ལ་དོ་སྣང་སླེབས་པ། དགེ་འདུན་ཆོས་འཕེལ་གྱི་འདོད་པའི་བསྟན་བཅོས་ལ་བརྟེན་ནས་འདོད་སྲེད་ཀྱི་མེ་ལྕེ་འཕྱུར་བ་ལྟ་བུས་མཚོན་ནུས་པ་ཞིག་རེད་སྙམ། དོན་བསྡུས་ན། རྩོམ་ཡིག་དེ་དང་དེའི་ནུས་པ་ལ་བརྟེན་ནས་ཀློག་པ་པོའི་སེམས་ཁམས་ལ་རྩོམ་པ་པོའི་མངོན་འདོད་ཀྱི་བརྗོད་གཞིའི་སྲོག་རྩ་ཞུགས་པ་ཡིན་ཞེས་བརྗོད་ན་མི་འཚམ་པ་མེད་སྙམ།
༢ རྩོམ་རིག་གི་གྲུབ་ཆ་དང་རྒྱུ་རྐྱེན།